sagorsarker/bangla-wikipedia huggingface dataset:
বিদ্যাসাগর বিশ্ববিদ্যালয়

বিদ্যাসাগর বিশ্ববিদ্যালয় ভারতের পশ্চিমবঙ্গ সরকার পরিচালিত একটি অনুমোদনকারী ও গবেষণা বিশ্ববিদ্যালয়। এটি পশ্চিম মেদিনীপুর জেলার সদর মেদিনীপুর শহরে অবস্থিত। ১৯৮১ সালের ২৯ সেপ্টেম্বর বিদ্যাসাগর বিশ্ববিদ্যালয় আইন ১৯৮১ (পশ্চিমবঙ্গ আইন ১৯৮১-এর আঠারো) বলে পশ্চিমবঙ্গ সরকার উনিশ শতকের বিশিষ্ট বাঙালি শিক্ষাবিদ ও সমাজ সংস্কারক ঈশ্বরচন্দ্র বিদ্যাসাগরের নামাঙ্কিত এই বিশ্ববিদ্যালয়টি স্থাপন করেন। ভারতের বিশ্ববিদ্যালয় মঞ্জুরি কমিশন ১৯৯০ সালের ১ মার্চ ধারা ১২ খ অনুযায়ী এটিকে পূর্ণাঙ্গ বিশ্ববিদ্যালয়ের স্বীকৃতি দান করেন। মেদিনীপুর শহরের উপকণ্ঠে আধা-গ্রামীণ পরিমণ্ডলে ১৮২.৭৫ একর জমির উপর এই বিশ্ববিদ্যালয়টি অবস্থিত – তার মধ্যে মূল ক্যাম্পাস এলাকা ১০৩.৭৯ একর, আবাসন এলাকা ৩৫ একর ও তৃতীয় প্লট ৪৩.৭৯ একর।
বিদ্যাসাগর বিশ্ববিদ্যালয়ের বিজ্ঞান শাখার বিভাগগুলি হল ফিজিওলজি ও গণস্বাস্থ্য, ডায়েটেটিকস ও গণপুষ্টি ম্যানেজমেন্ট, পদার্থবিদ্যা ও কারিগরি পদার্থবিদ্যা, জীববিদ্যা ও অরণ্যবিদ্যা, প্রাণিবিদ্যা ও মৎস্যবিজ্ঞান, মাইক্রোবায়োলজি, গ্রামীণ উন্নয়ণসহ অর্থনীতি, নৃতত্ত্ববিদ্যা, বায়োমেডিক্যাল ল্যাবোরেটরি সায়েন্স অ্যান্ড টেকনোলজি, রসায়ন; কলা ও বাণিজ্য শাখার বিভাগগুলি হল বাংলা, ইংরেজি, পরিবেশ ম্যানেজমেন্ট সহ ভূগোল, ইতিহাস, গ্রামীণ প্রশাসন সহ রাষ্ট্রবিজ্ঞান, দর্শন ও জীবন-বিশ্ব, ফার্ম ম্যানেজমেন্ট সহ বাণিজ্য, গ্রন্থাগার ও তথ্যবিজ্ঞান, সংস্কৃত ও সমাজতত্ত্ব। বিশ্ববিদ্যালয়ে অধীত অন্যান্য বিষয়গুলি হল ইলেকট্রনিকস, কম্পিউটার অ্যাপ্লিকেশন (এমসিএ ডিগ্রি), অ্যাকুয়াকালচার অ্যান্ড ম্যানেকজমেন্ট টেকনোলজি, রিমোট সেন্সিং অ্যান্ড জিআইএস, মাস্টার অফ সোশাল ওয়ার্ক এবং মাস্টার অফ বিজনেস অ্যাডমিনিস্ট্রেশন (এমবিএ)।
পশ্চিমবঙ্গের দক্ষিণ-পশ্চিমাঞ্চলের উচ্চশিক্ষার চাহিদার কথা স্মরণে রেখেই বিদ্যাসাগর বিশ্ববিদ্যালয়ের প্রতিষ্ঠা। মূলধারার শিক্ষার সঙ্গে সঙ্গে এখানে জাতিগত, সামাজিক, সাংস্কৃতিক ও ভৌগোলিক শিক্ষারও ব্যবস্থা আছে। এই সর্বত্রব্যাপী শিক্ষার লক্ষ্যেই বিশ্ববিদ্যালয়ের নীতিবাক্য "শিক্ষা, জ্ঞান, প্রগতি"।
অবিভক্ত মেদিনীপুর জেলা ছিল এই বিশ্ববিদ্যালয়ের এক্তিয়ারভুক্ত অনুমোদনক্ষেত্র। এই অনুমোদনক্ষেত্রের মধ্যে উক্ত জেলার ভূখণ্ড থেকে সৃষ্ট জেলাও অন্তর্ভুক্ত। প্রাথমিকভাবে কলকাতা বিশ্ববিদ্যালয় অনুমোদিত অবিভক্ত মেদিনীপুরের ৩০টি কলেজ এই বিশ্ববিদ্যালয়ের এক্তিয়ারভুক্ত হয়। বর্তমানে এই সংখ্যাটি হয়ে দাঁড়িয়েছে ৩৯। হলদিয়া ইনস্টিটিউট অফ টেকনোলজি, কলেজ অফ ইঞ্জিনিয়ারিং অ্যান্ড ম্যানেজমেন্ট (কোলাঘাট) এবং এমসিকেভি ইনস্টিটিউট অফ ইঞ্জিনিয়ারিং (লিলুয়া) – এই তিনটি ইঞ্জিনিয়ারিং কলেজও বর্তমানে বিদ্যাসাগর বিশ্ববিদ্যালয়ের অন্তর্গত। কলকাতার জয়প্রকাশ ইনস্টিটিউট অফ সোশাল চেঞ্জ-এর বিদ্যাসাগর স্কুল অফ সোশাল ওয়ার্কের মাস্টার্স অফ সোশাল ওয়ার্ক পাঠক্রমটিও এই বিশ্ববিদ্যালয় কর্তৃক অনুমোদিত। সাম্প্রতিককালে একাধিক ম্যানেজমেন্ট প্রতিষ্ঠান অনুমোদনের জন্য এই বিশ্ববিদ্যালয়ের নিকট দরখাস্ত পেশ করেছেন। মেদিনীপুর শহরে একটি মেডিক্যাল কলেজ চালু করার ব্যাপারেও বিশ্ববিদ্যালয় কর্তৃপক্ষ নীতিগত সিদ্ধান্ত গ্রহণ করেছেন। এছাড়াও স্নাতক কলেজে স্নাতকোত্তর পাঠক্রম চালুর কথাও চিন্তাভাবনা করছেন বিশ্ববিদ্যালয় কর্তৃপক্ষ।
স্নাতকোত্তর বিভাগটিতে এমন কিছু অপ্রচলিত বিষয়ে পঠনপাঠনের সুবিধা আছে যেগুলিতে এখনও নিবিড় গবেষণার অনেক অবকাশ রয়েছে। একবছরের ব্রিজ কোর্সের মাধ্যমে কলা, বিজ্ঞান ও বাণিজ্য বিভাগের বটানি, বনবিদ্যা, পদার্থবিদ্যা, অ্যাকুয়াকালচার ম্যানেজমেন্ট ও প্রযুক্তি এবং কারিগরি প্রযুক্তিবিদ্যার মতো বিষয়ে দূরশিক্ষার ব্যবস্থা আছে।
বেসরকারি বিশ্ববিদ্যালয়

যে সব বিশ্ববিদ্যালয় সরকার দ্বারা পরিচালিত হয় না তাদের বেসরকারি বিশ্ববিদ্যালয় বলে। এধরনের বিশ্ববিদ্যালয় সাধারণত সরকার থেকে আর্থিক সাহায্য পায় না। বেসরকারি বিশ্ববিদ্যালয় সরকারি আইন মেনে প্রতিষ্ঠিত হয় এবং একটি মঞ্জুরী কমিশন দ্বারা অনুমোদিত কিন্তু এর কর্মকাণ্ডে সরকারি নিয়ন্ত্রণ থাকে না। পৃথিবীর বেশীরভাগ দেশে বেসরকারি বিশ্ববিদ্যালয় রয়েছে। বাংলাদেশ সহ বিশ্বের বহু দেশে বেসরকারি বিশ্ববিদ্যালয়ের সংখ্যা সরকারি বিশ্ববিদ্যালয় হতে বেশি।
বেসরকারী বিশ্ববিদ্যালয় আইন, ২০১০ দ্বারা বাংলাদেশে বেসরকারি বিশ্ববিদ্যালয় প্রতিষ্ঠিত ও পরিচালনা করা হয়। বাংলাদেশ বিশ্ববিদ্যালয় মঞ্জুরী কমিশনের তথ্য অনুযায়ী বর্তমানে ১০৭ টি বেসরকারি বিশ্ববিদ্যালয় চালু আছে।
লালবাজার

লালবাজার মধ্য কলকাতার বিবাদীবাগ সংলগ্ন একটি অঞ্চল। এটি শহরের কেন্দ্রীয় বাণিজ্য অঞ্চলের সঙ্গে সংযুক্ত। কলকাতা পুলিশের সদর কার্যালয় এখানে (১৮, লালবাজার স্ট্রিট) অবস্থিত এবং এই কার্যালয়টি লোকমুখে লালবাজার নামেই পরিচিত।
বিবাদীবাগের উত্তর-পূর্ব কোণ থেকে বউবাজার পর্যন্ত প্রসারিত রাস্তাটি পূর্বে ‘অ্যাভিনিউ টু দি ইস্টওয়ার্ড’ (‘Avenue to the eastward’) বা ‘পূর্বদিকের পথ’ নামে অভিহিত হত। এই রাস্তাটির অন্য নাম ছিল গ্রেট বাংলো রোড। বর্তমান পুলিশ কার্যালয়টি আদতে ছিল কলকাতার বিশিষ্ট ধনী ব্যবসায়ী জন পামার (John Palmer)-এর বাসভবন। কথিত আছে তারও পূর্বে এটি ছিল ‘একটি পুরনো বসতবাটীর ধ্বংসাবশেষ, কোনো কৃষ্ণাঙ্গ স্থানীয় বাসিন্দার বাড়ি’ (‘an old ruin of a house, formerly the residence of some black native’)। এর পাশেই ছিল সেযুগের সর্বাপেক্ষা সুন্দর বাড়ি হারমোনিক ট্যাভার্ন। যদিও অনেক কাল আগেই এই বাড়িটি ভেঙে ফেলা হয়। আদি কলকাতায় অধিকাংশ ক্ষেত্রেই শাস্তি হিসেবে ফাঁসিতে ঝোলানো হত। তাই লালবাজার ও চিৎপুর রোডের (বর্তমান রবীন্দ্র সরণি) সংযোগস্থলে সেযুগে একটি ফাঁসির মঞ্চও ছিল। ১৭৬৮ সালে এই রাস্তাটিকে উল্লেখ করা হয়েছিল কলকাতার শ্রেষ্ঠ রাস্তা বলে। লালবাজারের বর্তমান পুলিশ সদর কার্যালয়টি নির্মিত হয় ১৯১৯ সালে।
সোনাগাছি

সোনাগাছি কলকাতা শহরে অবস্থিত ভারতের বৃহত্তম নিষিদ্ধ পল্লি। এই পতিতালয়ের কয়েকশত বহুতল ভবনে প্রায় ১০০,০০০ যৌনকর্মী বসবাস করেন। সোনাগাছি উত্তর কলকাতার মার্বেল প্যালেসের উত্তরে চিত্তরঞ্জন অ্যাভিনিউ, শোভাবাজার ও বিডন স্ট্রিটের সংযোগস্থলের নিকটে অবস্থিত। নিষিদ্ধ পল্লিটির যৌনকর্মীরা দুর্বার মহিলা সমন্বয় সমিতি নামে একটি সমিতির অধীনে গণস্বাস্থ্য ও সচেতনতামূলক কার্যক্রম চালায়।
অষ্টাদশ ও ঊনবিংশ শতাব্দীর বাঙালি বাবু সম্প্রদায় এই অঞ্চলে নিজ নিজ উপপত্নীদের প্রতিপালন করতেন। এই অঞ্চলের বেশ কিছু বাড়ি নির্মিত হয়েছিল ব্রিটিশ যুগে। কথিত আছে প্যারিসের বিখ্যাত যৌনকর্মীরাও কলকাতার এই "সোনালি অঞ্চল" ("Golden district")-এর খ্যাতি সম্পর্কে অবহিত ছিলেন।
বর্তমানে বেশ কয়েকটি এনজিও ও সরকারি সংস্থা এখানে এইডস সহ যৌনরোগ প্রতিরোধমূলক কর্মসূচি গ্রহণ করেছে। এনজিও সংলাপ-এর প্রতিষ্ঠাতাদের দ্বারা রচিত বই গিলটি উইথআউট ট্রায়াল এই অঞ্চলের দেহব্যবসার বহু তথ্য জ্ঞাপন করে।
সোনাগাছি প্রকল্প যৌনকর্মীদের সমবায়। এটি এই অঞ্চলের যৌনকর্মীদের মধ্যে কাজ করে তাদের মধ্যে কন্ডোম ব্যবহার ও মানুষ পাচারের বিরুদ্ধে রুখে দাঁড়ানো বিষয়ে সচেতনতার কথা প্রচার করে। ১৯৯২ সালে জনস্বাস্থ্য বিজ্ঞানী স্মরজিৎ জানা এই সংস্থাটি প্রতিষ্ঠা করেন। তবে মুখ্যত যৌনকর্মীরাই এটিকে চালিয়ে থাকেন। এই সংস্থার কৃতিত্ব যৌনকর্মীদের মধ্যে এইচআইভি সংক্রমণের হার ৫ শতাংশে কমিয়ে আনা, যা ভারতের অন্যান্য নিষিদ্ধ পল্লির তুলনায় অনেক কম। সেই জন্য রাষ্ট্রসংঘের এইডস কর্মসূচিতে এটি শ্রেষ্ঠ অনুশীলন মডেল বা বেস্ট প্র্যাকটিশ মডেল আখ্যাত হয়েছে।
দুর্বার মহিলা সমন্বয় কমিটি (ডিএমএসসি) সোনাগাছি প্রকল্প সহ পশ্চিমবঙ্গের ৬৫,০০০ যৌনকর্মী ও তাদের সন্তানদের নিয়ে বিভিন্ন প্রকল্প পরিচালনা করে থাকে। এই সংস্থা যৌনকর্মীদের অধিকার স্বীকৃতি ও যৌনব্যবসার বৈধীকরণের দাবি জানিয়ে থাকে। এছাড়াও তারা বিভিন্ন শিক্ষা ও কর্মসংস্থানগত কর্মসূচি পালন করে এবং ক্ষুদ্র ঋণ দিয়ে থাকে। বাংলা ভাষায় "দুর্বার" শব্দটির অর্থ অপ্রতিরোধ্য। ডিএমএসসি ভারতের প্রথম জাতীয় যৌনকর্মী সম্মেলনের আয়োজন করে। ১৯৯৭ সালের ১৪ নভেম্বর কলকাতায় আয়োজিত এই সম্মেলনের শিরোনাম ছিল 'সেক্স ওয়ার্ক ইজ রিয়েল ওয়ার্কঃ উই ডিম্যান্ড ওয়ার্কার্স রাইট' ('Sex Work is Real Work: We Demand Workers Rights')।
ফরিদপুর শহরের হাজী শরিয়তুল্লাহ বাজার সংলগ্ন রথখোলা এবং ডিক্রীরচর ইউনিয়ন-এর সিএন্ডবি ঘাট যৌনপল্লিতে সরকারি হিসাবে প্রায় ৩০০ যৌনকর্মী রয়েছেন। বেসরকারি হিসাবে এই সংখ্যাটি দ্বিগুনও হতে পারে। এখানে সচেতনতাবৃদ্ধির কাজ রীতিমতো দ্রুতগতিতে এগোচ্ছে। যৌনকর্মীদের নিজস্ব সংগঠন দুর্বার সহ বিভিন্ন স্বেচ্ছাসেবী সংগঠনের সঙ্গে হাতে হাত মিলিয়ে কাজ করছেন যৌনকর্মীরাও। কিন্তু তা সত্যেও মাঝেমধ্যেই এই যৌনপল্লী থেকে বিভিন্ন নারী পাচারের অভিযোগ ওঠে। যদিও খবর পাওয়া মাত্র কলকাতা পুলিশ কড়া ব্যবস্থা নেয়।
তথ্যচিত্র "বর্ন ইনটু ব্রথেলস" ২০০৫ সালে শ্রেষ্ঠ তথ্যচিত্র বিভাগে অস্কার জয় করে। এই তথ্যচিত্রে সোনাগাছির যৌনকর্মী-সন্তানদের জীবনযাত্রা চিত্রিত হয়েছে।
স্বামী ব্রহ্মানন্দ

স্বামী ব্রহ্মানন্দ (২১ জানুয়ারি, ১৮৬৩ – ১২ এপ্রিল, ১৯২২) ছিলেন প্রসিদ্ধ বাঙালি সন্ন্যাসী ও রামকৃষ্ণ পরমহংসের অন্যতম প্রধান শিষ্য। শ্রীরামকৃষ্ণ তাঁকে নিজের ভাবসন্তানের মর্যাদা দেন। পরবর্তীকালে তিনি রামকৃষ্ণ মিশনের প্রথম অধ্যক্ষ নির্বাচিত হন। রাজা মহারাজ নামে পরিচিত এই সন্ন্যাসী স্বামী বিবেকানন্দের মৃত্যুর পর রামকৃষ্ণ মিশনের যাবতীয় উন্নতির প্রধান কাণ্ডারী রূপে গণ্য হন।
স্বামী ব্রহ্মানন্দ কলকাতার নিকটস্থ শিকরা - কুলীনগ্রামে জন্মগ্রহণ করেন। পিতা আনন্দমোহন ঘোষ। পূর্বাশ্রমে তাঁর নাম ছিল রাখালচন্দ্র ঘোষ। শ্রীরামকৃষ্ণের পরম ভক্ত ও গৃহী শিষ্য মনোমোহন মিত্রের ভগ্নীপতি। ১৮৭৫ সালে কলকাতার ট্রেনিং অ্যাকাডেমিতে পড়াশোনার সময় স্বামী বিবেকানন্দের সঙ্গে তাঁর আলাপ হয়। বিবাহের পর সংসারের প্রতি বীতশ্রদ্ধ হয়ে শ্রীরামকৃষ্ণের নিকটে এসে সন্ন্যাসধর্মে দীক্ষিত হন। জীবনের অধিকাংশ সময় তিনি পুরী ও ভুবনেশ্বরে কাটিয়েছিলেন। ভুবনেশ্বরের মঠও তাঁর দ্বারা প্রতিষ্ঠিত। স্বামী বিবেকানন্দ ১৮৯৮ খ্রিষ্টাব্দে রামকৃষ্ণ মিশন সমিতি প্রতিষ্ঠা করে ব্রহ্মানন্দ মহারাজকে তার প্রেসিডেন্ট করেন। মহারাজ দীর্ঘ দিন ওই পদে ব্রতি থেকে ভারতবর্ষ তথা সারা বিশ্বে রামকৃষ্ণ ভাবধারা ছড়িয়ে দেন।
তার শিষ্য যোগীন্দ্রনাথ ঠাকুর ১৯১২ সালে বরানগর, কলকাতায় তাঁর নামে "ব্রহ্মানন্দ বালকশ্রম" নামে একটি স্কুল প্রতিষ্ঠা করেছিলেন, যা এখন বরানগর রামকৃষ্ণ মিশন আশ্রম উচ্চ বিদ্যালয় হিসাবে পরিচিত।
নিষিদ্ধ পল্লি

নিষিদ্ধ পল্লি বা লালবাতি এলাকা (ইংরেজি: "red-light district", "রেড-লাইট ডিস্ট্রিক্ট") বলতে সেই অঞ্চলকে বোঝায় যেখানে যৌনশিল্প (যেমন সেক্স শপ, স্ট্রিপ ক্লাব বা অ্যাডাল্ট থিয়েটার ইত্যাদি) সংক্রান্ত বাণিজ্যের অস্তিত্ব বিদ্যমান। কোনো কোনো নিষিদ্ধ পল্লিতে যৌনকর্মীরা বৈধভাবে অবস্থান করে; কিন্তু অন্যান্য লালবাতি এলাকাগুলি তাদের বেআইনি পেশার কার্যকলাপের জন্য কুখ্যাত। ১৮৯৪ সালে মার্কিন যুক্তরাষ্ট্রের মিলওয়াউকির সংবাদপত্র "দ্য সেন্টিনাল"-এ প্রকাশিত একটি নিবন্ধে "রেড-লাইট ডিস্ট্রিক্ট" ("red-light district") শব্দটি প্রথম ব্যবহৃত হয়। ১৮৯০-এর দশকে সমগ্র মার্কিন যুক্তরাষ্ট্রে বহু ক্ষেত্রে এই শব্দটি ব্যবহৃত হয়েছিল।
মনে করা হয় "রেড লাইট" বা "লালবাতি" কথাটির উৎস রেলওয়ে কর্মচারীদের লাল লণ্ঠন। এই লণ্ঠন তারা বেশ্যালয়ে প্রবেশের আগে বাইরে রেখে যেত, যাতে ট্রেন চলাচল সংক্রান্ত যে কোনও প্রয়োজনে তাদের সহজে খুঁজে পাওয়া যায়। অন্যমতে, প্রাচীন চীনে পতিতালয়ের বাইরে ঝুলিয়ে রাখা যৌনোদ্দীপক লাল রঙের কাগুজে লণ্ঠন থেকে এই শব্দের উৎপত্তি। বহু সহস্রাব্দ ধরে লাল রঙটি দেহব্যবসার সঙ্গে জড়িত; বাইবেলের একটি কাহিনিতে দেখা যায়, রাহাব নামে জেরিকোর এক পতিতা জোশুয়ার গুপ্তচর মদত দিয়েছিল এবং নগর দখলের পর লুণ্ঠনের সময় তারা যাতে সহজের রাহাবের বাড়ি চিনতে পারে এবং সেই বাড়িটিকে রেহাই দেয় সেই জন্য সে একটি লাল দড়ি দিয়ে তার বাড়ি চিহ্নিত করে রেখেছিল। প্রথম বিশ্বযুদ্ধের সময় বেলজিয়াম ও ফ্রান্সের বহু বেশ্যালয়ে নীল ও লাল রঙ দিয়ে যথাক্রমে অফিসারদের ও অন্যান্য পদের লোকেদের ব্যবহৃত বেশ্যালয় চিহ্নিত করা হত।
লালবাতি এলাকার জাপানি নাম "আকাসেন" ("akasen", 赤線)। এই শব্দটির অর্থ "লালরেখা"। তবে শব্দটি ইংরেজি থেকে কৃতঋণ শব্দ নয়। জাপান পুলিশ মানচিত্রে লাল রেখা দিয়ে নিষিদ্ধ পল্লির সীমা নির্ধারণ করত। সেই থেকে এই নামের উৎপত্তি। তারা "আওসেন" ("aosen", 青線) বলেও একটি শব্দ ব্যবহার করত, যার অর্থ ছিল "নীলরেখা"। নীল রেখা দিয়ে তারা বেআইনি কার্যকলাপপ্রবণ অঞ্চলগুলি চিহ্নিত করত। বিভিন্ন সংস্কৃতিতে লালবাতি অঞ্চলকে বিভিন্ন রূপে দেখা যায়, কিন্তু সেগুলি আদতে "বেশ্যাঞ্চল" ("district of prostitutes")-এরই নানা রূপ।
নয়াবাদ মসজিদ

নয়াবাদ মসজিদ ১৭৯৩ খ্রিস্টাব্দে বর্তমান বাংলাদেশের দিনাজপুর শহর হতে প্রায় ২০ কিলোমিটার দূরে কাহারোল উপজেলার নয়াবাদ গ্রামে অবস্থিত। মসজিদটির পাশ দিয়ে চলে গেছে ঢেপা নদী। ১.১৫ বিঘা জমির উপর এই মসজিদটি তৈরি করা হয়েছে।মসজিদটিতে মোট ৪টি গম্বুজ রয়েছে। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। এটি ইট, টেরাকোটা, টাইল দিয়ে নির্মিত।
মসজিদের প্রবেশের প্রধান দরজার উপর স্থাপিত ফলক হতে জানা যায় এটি সম্রাট দ্বিতীয় শাহ আলমের রাজত্ব কালে ২ জৈষ্ঠ্য, ১২০০ বঙ্গাব্দে(ইংরেজি ১৭৯৩ সালে) নির্মাণ করা হয়। সেসময় জমিদার ছিলেন রাজা বৈদ্যনাথ। যিনি ছিলেন দিনাজপুর রাজ পরিবারের সর্বশেষ বংশধর। এলাকার অধিবাসীদের থেকে জানা যায় যে, ১৮ শতকের মাঝামাঝিতে কান্তনগর মন্দির তৈরির কাজে আগত মুসলমান স্থপতি ও কর্মীরা এই মসজিদটি তৈরি করেন। তারা পশ্চিমের কোন দেশ থেকে এসে নয়াবাদে বসবাস শুরু করে এবং তাদের নিজেদের ব্যবহারের জন্য এই মসজিদটি তৈরি করে।
তিন গম্বুজ বিশিষ্ট এই মসজিদের চার কোনে ১২.৪৫মিটার x ৫.৫মিটার আকারের চারটি অষ্টভুজ মিনার রয়েছে। দেয়ালগুলির পুরুত্ব ১.১০ মিটার। উত্তর ও দক্ষিণের দেয়ালে একটি করে জানালা রয়েছে। পশ্চিম পাশের দেয়ালে মোট তিনটি মিম্বার রয়েছে যেগুলি মসজিদের তিনটি প্রবেশ দরজা বরাবর তৈরি করা হয়েছে। মাঝের মিম্বারটি আকারে বড়(উচ্চতা ২৩০ মিটার এবং প্রস্থ্য ১.০৮ মিটার) এবং অপর দুটি মিম্বার একই আকারের।
মসজিদটা তৈরির সময় যে সকল টেরাকেটা বা পোড়ামাটির কারুকার্য ব্যবহার করা হয়েছিল তার অধিকাশংই এখন নেই এবং যেগুলি রয়েছে সেগুলিও সম্পূর্ণ অক্ষত নেই। এখানে বর্তমান মোট ১০৪টি টেরাকোটা অবশিষ্ট রয়েছে। এগুলি আয়তক্ষেত্রাকার এবং আকার ০.৪০মিটার x০.৩০ মিটার।
মসজিদটির পাশে একটি কবর রয়েছে। তবে কবর বা মসজিদে কোন অংশেই এটি সম্পর্কিত কোন তথ্য দেয়া নেই। তবে কথিত আছে যে এটি মসজিদের কোন নির্মাণ শ্রমিকের কবর।
দৈনিক নয়া দিগন্ত

দৈনিক নয়া দিগন্ত ২০০৪ সাল থেকে দিগন্ত মিডিয়া কর্পোরেশন কর্তৃক বাংলা ভাষায় প্রকাশিত বাংলাদেশের একটি প্রথম শ্রেণীভূক্ত জাতীয় দৈনিক সংবাদপত্র। এর বর্তমান সম্পাদক আলমগীর মহিউদ্দিন। ভারপ্রাপ্ত সম্পাদক, সাংবাদিক ও কলামিস্ট সালাহ উদ্দিন বাবর।
১৯৭১ সালের যুদ্ধাপরাধের দায়ে অভিযুক্তদের ফাঁসির দাবীতে ২০১৩ সালের ৫ ফেব্রুয়ারি শুরু হওয়া শাহবাগ আন্দোলনে বাংলাদেশ জামায়াতে ইসলামী ও জাতীয়তাবাদী দল-বিএনপির সাথে সংশ্লিষ্ট থাকার অভিযোগে কিছু প্রতিষ্ঠান ও প্রচার মাধ্যমকে বন্ধ করার দাবি জানানো হয়, তার মধ্যে দৈনিক নয়া দিগন্ত অন্যতম। শাহবাগের গণজাগরণ মঞ্চ থেকে এই পত্রিকা বর্জন করার ঘোষণা দেয়া হয়। আন্দোলন চলাকালে ১২ ফেব্রুয়ারি ২০১৩ তারিখ দুপুরে ঢাকার মতিঝিলের ইনার সার্কুলার রোডে অবস্থিত দৈনিক নয়া দিগন্তের কার্যালয়ে হামলা করে নয়া দিগন্তের গাড়ি ও কাগজের রোল পুড়িয়ে দেওয়া হয়। এ হামলার ঘটনায় নিন্দা জানায় বিএনপি। ২২ ফেব্রুয়ারি এই পত্রিকার চট্টগ্রাম আফিসেও হামলা চালানো হয়। ২৪ ফেব্রুয়ারি ২০১৩, চট্টগ্রামে ১২টি ইসলামী সমমনা দলের ডাকা হরতাল প্রত্যাখ্যান করে শাহবাগ আন্দোলন থেকে শুরু হওয়া মিছিলে প্রতিবাদস্বরূপ অগ্নিসংযোগ করা হয় দৈনিক নয়া দিগন্ত পত্রিকায়। পত্রিকাটি সার্কুলেশনের দিক থেকে দ্বিতীয় বা তৃতীয় স্থানে অবস্থান করছে। তবে সরকারি বিজ্ঞাপন না পাওয়ার কারণে বর্তমানে পত্রিকাটি আর্থিক সংকটের মধ্যে রয়েছে।
নিউ আলিপুর

নিউ আলিপুর দক্ষিণ কলকাতার একটি অঞ্চল। কলকাতা শহরতলি রেলওয়ের বজবজ শাখায় মাঝেরহাট ও টালিগঞ্জ স্টেশনের মাঝামাঝি এই অঞ্চলটির অবস্থান। নিউ আলিপুরের উত্তরসীমায় উপরিউক্ত রেলপথটি, পূর্বে বি এল সাহা রোড, পশ্চিমে ডায়মন্ড হারবার রোড ও দক্ষিণে বেহালা অবস্থিত।
কলকাতা মেট্রোপলিটান ডেভেলপমেন্ট অথরিটি (কেএমডিএ) ১৯৫০-এর দশকে শহরের ক্রমবর্ধমান জনসংখ্যার কথা ভেবে একটি পরিকল্পিত আবাসনিক শহরতলি হিসেবে নিউ আলিপুরের গোড়াপত্তন করে। এই অঞ্চল অত্যন্ত সুপরিকল্পিত এবং শহরের অন্যতম সম্ভ্রান্ত বসতাঞ্চল হিসেবে পরিচিত। বিভিন্ন পেশায় নিযুক্ত মানুষ এখানে বাস করেন। নিউ আলিপুরের পূর্বভাগে অবস্থিত টালিগঞ্জ সার্কুলার রোড-মহাবীরতলা দক্ষিণ কলকাতার সর্বাপেক্ষা ঘনবসতিপূর্ণ অঞ্চলগুলির অন্যতম। এখানে অনেক পরিবহন কোম্পানির সদর অবস্থিত। কালীঘাট রেলওয়ে স্টেশনটির বর্তমানে নামকরণ করা হয়েছে নিউ আলিপুর। সাবেক কালীঘাট ফলতা রেলওয়ে (কেএফআর) উঠিয়ে দেওয়া হয়েছে এবং তার যাবতীয় জমি হাসিল করে নেওয়া হয়েছে। এই রেলওয়ের ট্র্যাক বরাবর বর্তমানে জেমস লঙ সরণি ডায়মন্ড হারবার রোডের সমান্তরালে নিউ আলিপুর থেকে বেহালা হয়ে ঠাকুরপুকুর পর্যন্ত প্রসারিত। সমৃদ্ধির কারণে কলকাতা পৌরসংস্থা নিউ আলিপুরের ১০ নং বরোর ৮১ নং ওয়ার্ডটিকে মডেল ওয়ার্ড হিসাবে ঘোষণা করেছে।
বাস পরিষেবার মাধ্যমে নিউ আলিপুর শহরের অন্যান্য অঞ্চলের সঙ্গে যুক্ত। নিউ আলিপুর কলকাতা শহরতলি রেলওয়ে বজবজ শাখার একটি স্টেশন। নিকটবর্তী মেট্রো স্টেশন হল উত্তরা দক্ষিণ মেট্রো স্টেশন পথে তথা ব্লু-লাইনে কালীঘাট, রবীন্দ্র সরোবর ও টালিগঞ্জ (বর্তমানে মহানায়ক উত্তমকুমার) এবং পার্পল লাইন (জোকা-এস্প্লানেড শাখায়) তারাতলা ও মাঝের হাট
নিউ আলিপুরের প্রধান চিকিৎসাকেন্দ্র হল বি.পি.পোদ্দার হাসপাতাল।
শিক্ষায়তনগুলির মধ্যে মেরিন ইঞ্জিনিয়ারিং অ্যান্ড রিসার্চ ইনস্টিটিউট, ইনস্টিটিউট অফ হোটেল ম্যানেজমেন্ট, ক্যাটারিং টেকনোলজি অ্যান্ড অ্যাপ্ল্যায়েড নিউট্রিশন, নিউ আলিপুর কলেজ, সারদা আশ্রম বালিকা বিদ্যালয়, নিউ আলিপুর মালটিপারপাস স্কুল, সেন্ট জোসেফ অ্যান্ড মেরি স্কুল, বিদ্যাভারতী স্কুল উল্লেখযোগ্য।
বহু বিশিষ্ট ব্যক্তির স্মরণে এখানে বহু রাস্তার নামকরণ করা হয়। তাদের মধ্যে উল্লেখযোগ্য : কৃষ্ণ চন্দ্র দে সরণি , পণ্ডিত ভীষ্মদেব চট্টোপাধ্যায় সরণি , পণ্ডিত তারাপদ চক্রবর্তী সরণি , কুন্দনলাল সায়গল সরণি এবং উস্তাদ আমির খাঁ সরণি।
নীল নিতিন মুকেশ

নীল নিতিন মুকেশ (হিন্দি: नील नितिन मुकेश, উচ্চারণ: ) / জন্ম ১৫ ফেব্রুয়ারি ১৯৮২ -) একজন বলিউড অভিনেতা। তার প্রকৃত নাম নীল মাথুর। নীল গায়ক নিতিন মুকেশের পুত্র ও কিংবদন্তি নেপথ্য কণ্ঠশিল্পী প্রয়াত মুকেশের (মুকেশ চন্দ মাথুর) পৌত্র।
দ্বাদশ শ্রেণীতে পড়াশোনার সময় থেকেই নীল তার কেরিয়ারের ব্যাপারে বিশেষ যত্নবান হন। বাবার আগ্রহে তিনি এইচআর কলেজ থেকে স্নাতক হন এবং বিকম ডিগ্রি অর্জন করেন। ছুটির সময় তিনি কিশোর নমিত কাপুরের একটি চার-মাসের কর্মশালায় অংশ নেন এবং অনুপম খেরের সংস্থায়ও অভিনয় শেখেন। কলেজে পড়ার সময়েই আদিত্য চোপরার ‘মুঝসে দোস্তি করোগে’ ছবিতে সহকারীর কাজ করেন। মূখ্যচরিত্রাভিনয়ে তিনি পূর্বে ডাক পেলেও নীল চেয়েছিলেন প্রথমেই একটি রোম্যান্টিক ছবিতে আত্মপ্রকাশ করেন। এই কারণে তিনি অপেক্ষা করছিলেন সুযোগের। তখনই শ্রীরাম তাকে একটি ছবির অফার দেন। নীলের চিত্রনাট্যটি ভাল লাগে।
ছেলেবেলা থেকেই নীল চেয়েছিলেন অভিনেতা হতে। চার বছর বয়সে শিশুশিল্পী হিসেবে তিনি অভিনয় করেন যশরাজের ছবি ‘বিজয়’ ও বিমল কুমারের ছবি ‘জৈসে করনি বৈসে ভরনি’-তে। শেষোক্ত ছবিটিতে তিনি গোবিন্দার ছেলেবেলার ভূমিকায় অবতীর্ণ হয়েছিলেন। বাবা ও ঠাকুরদার মতো নীল একজন ভাল গায়ক এবং অবশ্যই প্রথম সারির অভিনেতা।
শিশুশিল্পী হিসেবে "বিজয়" (১৯৮৮) ও "জৈসে করনি বৈসে ভরনি" (১৯৮৯) ছবিতে অল্পসময়ের জন্য অবতীর্ণ হন নীল।
২০০৭ সালে তার প্রথম ছবি শ্রীরাম রাঘবন পরিচালিত ক্রাইম থ্রিলার "জনি গদ্দার" মুক্তি পায়। ছবিটি বক্স-অফিসের দাক্ষিণ্য না পেলেও
এই ছবিতে মুখ্য খলনায়ক বিক্রমের চরিত্রে তার অভিনয় সমালোচকদের দ্বারা প্রশংসিত হয়। তার পরবর্তী ছবিগুলি হল সুধীর মিশ্রর "তেরা ক্যায়া হোগা জনি"; তারপর "নিউ ইয়র্ক", "আ দেখেঁ জরা" ও জেল।
মনোনীত 
 মনোনীত 
 মনোনীত 
বিজয়ী
নির্বিকল্প

নির্বিকল্প একটি সংস্কৃত বিশেষণ, যার সাধারণ অর্থ "বিকল্প নেই এমন" "নিঃ" (', না বা নয় ) ও "বিকল্প" (', পরিবর্ত) – এই দুটি প্রতি অবস্থানকারী উপসর্গকে পরস্পর যুক্ত করে শব্দটি গঠিত হয়েছে। 
হিন্দুধর্মে রাজযোগে একটি আঙ্গিক শব্দরূপে ব্যবহৃত "নির্বিকল্প সমাধি" শব্দবন্ধটি "সমাধি" অবস্থার একটি বিশেষ রূপকে নির্দেশিত করে। হেইনরিক জিমার অন্যান্য অবস্থার সঙ্গে এই অবস্থার পার্থক্য প্রতিপাদন করতে গিয়ে বলেছেন:
পরমহংস যোগানন্দ এই সমাধি অবস্থাকে এইভাবে বর্ণনা করেছেন:
[সমাধির] সর্বোচ্চ স্তর "নির্বিকল্প সমাধি"। এই অবস্থায় আত্মা আত্ম ও পরমাত্মাকে জ্ঞাত হয়। দেখা যায় অহংবোধ, আত্মবোধ, পরমাত্ম-সমুদ্র সকলই একত্রে অবস্থান করছে। এটি এমন অবস্থা যখন পরমাত্ম-সমুদ্র ও সৃষ্টিতরঙ্গ সবই একসঙ্গে দৃষ্ট হয়। স্বতন্ত্র ব্যক্তি নিজেকে আর কোনো নির্দিষ্ট পারিপার্শ্বিকের "জন স্মিথ"-রূপে দেখতে পান না। তিনি উপলব্ধি করেন পরমাত্ম-সমুদ্র শুধু জন স্মিথরূপে তরঙ্গেই পরিণত হচ্ছে না, বরং পরিণত হচ্ছে অন্য সকল জীবের রূপেও। "নির্বিকল্প" অবস্থায় আত্মা অন্তস্থ পরমাত্মা ও বহিস্থ সৃষ্টি উভয় সম্পর্কেই যুগপৎ সচেতন হয়ে ওঠে। দিব্যপুরুষ "নির্বিকল্প" অবস্থায় আন্তরিক ঈশ্বরোপলব্ধির কোনো হানি না করেই জাগতিক জীবন অতিবাহিত করতে পারেন। 
ধ্যান কীভাবে "নির্বিকল্প সমাধি" স্তরে উন্নীত হতে পারে তা ব্যাখ্যা করতে গিয়ে ভাগবত-গীতার চতুর্থ অধ্যায়ের ৩৯ নং শ্লোকের অনুবাদে মহর্ষি মহেশ যোগী বলেছেন:
ধ্যান মনকে অতিন্দ্রিয় আত্ম-চৈতন্যে উন্নীত করে। এবং একটি স্বাভাবিক ও কার্যকারণবোধযুক্ত ক্রিয়া মনের এই অতিন্দ্রিয় দিব্য প্রকৃতির সঙ্গে যুক্ত হয়। মন যখন ক্রিয়াক্ষেত্রে নিযুক্ত তখনও সেই ভাব বিলুপ্ত হয় না। এইভাবেই আত্মচৈতন্যবোধ বিশ্বচৈতন্যবোধে উন্নীত হয় – আত্মানন্দ থেকে ব্রহ্মানন্দে, সবিকল্প থেকে নির্বিকল্পে – সবশেষে যোগাবস্থায় বিশ্বচৈতন্যবোধ ঈশ্বরচৈতন্যবোধে পরিপূর্ণতা লাভ করে। জ্ঞানের প্রথম আলো তাঁর পূর্ণ গৌরবে উপনীত হয়। 
"নির্বিকল্প যোগ" কাশ্মীর শৈবধর্মের দর্শনচিন্তার একটি আঙ্গিক শব্দ। শব্দটির অর্থ "আমি" ও শিবের সম্পূর্ণ সম্মিলন; নাম ও রূপ সকলই অন্তর্ধিত হয় এবং শিবই একমাত্র সত্য সত্ত্বারূপে প্রতিভাত হয়। এই ধারণা অনুযায়ী, সকল চিন্তা-চেতনার অবসানে এই অবস্থা হয়ে থাকে।
বৌদ্ধ দর্শনে আঙ্গিক শব্দ "নির্বিকল্প জ্ঞান" এডওয়ার্ড কনজ-এর অনুবাদে হয়েছে "সার্বিক বোধি" ("undifferentiated cognition")। কনজ বলেছেন, "নির্বিকল্প জ্ঞান"-এর উপলব্ধিই শাস্ত্রবচনের একমাত্র প্রমাণ। বৌদ্ধ দর্শনতত্ত্ব অনুযায়ী তিনি এই অবস্থাটিকে ব্যাখ্যা করে বলেছেন:
বৌদ্ধ প্রয়োগ-প্রকরণের একটি ভিন্ন রূপ লক্ষিত হয় সংস্কৃত "নির্বিকল্পযাতি" (পালি: "নিব্বিকপ্প" ) শব্দে, যার অর্থ "সংশয় থেকে মুক্তি"।
জনি গাদ্দার

জনি গদ্দার (হিন্দি: जॉनी गद्दार, বাংলায় "বিশ্বাসঘাতক জনি") ২০০৭ সালে নির্মিত একটি ভারতীয় ক্রাইম থ্রিলার নয়ার চলচ্চিত্র। ছবিটির পরিচালক শ্রীরাম রাঘবন ও প্রযোজক অ্যাডল্যাবস ফিল্মস লিমিটেড। কিংবদন্তি নেপথ্য কণ্ঠশিল্পী মুকেশের পৌত্র ও গায়ক নিতিন মুকেশের পুত্র নীল নিতিন মুকেশ এই ছবিতে ধর্মেন্দ্র, রিমি সেন,বিনয় পাঠক, জাকির হুসেন,অশ্বিনী খালসেকর প্রমুখ অভিনেতাদের পাশাপাশি অভিনয় করেন। এই ছবিটি হিন্দি চলচ্চিত্র জগতে একটি অন্যধারার চলচ্চিত্র হিসেবে বিবেচিত হয়। ছবিটি আদতে ছিল ফিল্ম নয়ার ও জেমস হেডলি চেজ রচিত গল্পের প্রতি এক শ্রদ্ধার্ঘ।
এই কাহিনি এমন এক দলের যারা সন্দেহজনক কাজকারবার করে থাকে। এমনই একটি কাজ যখন দলের বেশ কিছু টাকা আয়ের সম্ভাবনা তৈরি করে তখনই দলের এক সদস্য তার নিজস্ব কিছু পরিকল্পনা নিয়ে দলকে অপ্রত্যাশিত পরিস্থিতিতে ফেলে দেয়। ছবির প্রারম্ভিক নামলিপি থেকে জানা যায় বিজয় আনন্দকে ছাড়াও এই ছবি জেমস হেডলি চেজের প্রতি এক শ্রদ্ধার্ঘ। তবে চেজের কোনো নির্দিষ্ট উপন্যাস অবলম্বনে এই ছবি নির্মিত না হলেও কাহিনিসূত্রে চেজের উপন্যাসের একটি প্রভাব লক্ষিত হয়। পরিচালক শ্রীরাম রাঘবনের আগের ছবি এক হাসিনা থি-ও এই একই বর্গের অন্তর্গত।
ছবিতে দেখা যায়, পাঁচ জন রেগুলার পার্টনার পাঁচটি ভিন্ন ভিন্ন পথে লাভের পরিকল্পনা করে, যেমনটি তারা সাধারণত করে থাকে। সবই ঠিকঠাক ছিল। কিন্তু দলের অন্যতম সদস্য বিক্রম (নীল নিতিন মুকেশ অভিনীত) নিজেই সব টাকা হাতিয়ে তার সঙ্গিনী মিনিকে (রিমি সেন অভিনীত) নিয়ে পালাতে চাইছিল। কিন্তু তার সহযোগীদের বোকা বানানো সহজ কাজ ছিল না। আর তার পরিকল্পনা সফল করতে গিয়ে তাকে নানারকম সমস্যার মুখে পড়তে হয়।
ছবিতে দর্শকেরা একেবারে শুরুতেই জানতে পেরে যান যে আসল বিশ্বাসঘাতক কে। কিন্তু তার দুষ্কর্মের সহযোগীরা তা জানতে পারে না। নায়ক একের পর এক তার দলের সদস্যদের খুন করে চলে। কিন্তু যখনই তার রাস্তা প্রায় পরিষ্কার হয়ে আসে তখনই ঘটনা অন্যদিকে মোড় নেয়।
সমালোচকদের দ্বারা প্রশংসিত হলেও এই ছবিটি বক্স-অফিসে সেইরকম সাফল্য অর্জন করতে পারেনি। সর্বত্রই এর বাণিজ্যের অবস্থা বেশ খারাপ ছিল। যদিও বলিউডে ক্রাইম-থ্রিলারের পুনরুজ্জীবনে এই ছবিটি গুরুত্বপূর্ণ ভূমিকা নেয়।
বিজয়ী 
মনোনীত
 মনোনীত 
 মনোনীত 
 বিজয়ী 
 বিজয়ী 
 বিজয়ী
চাণক অন্নপূর্ণা মন্দির

চাণক অন্নপূর্ণা মন্দির পশ্চিমবঙ্গের উত্তর ২৪ পরগনা জেলার ব্যারাকপুর-টিটাগড় অঞ্চলের একটি সুপ্রসিদ্ধ অন্নপূর্ণা মন্দির। ১৮৭৫ সালে প্রতিষ্ঠিত এই মন্দিরটির স্থাপত্য দক্ষিণেশ্বর কালীবাড়ির অনুরূপ হওয়ার লোকমুখে এটি "দ্বিতীয় দক্ষিণেশ্বর" নামে পরিচিত। এই মন্দিরের প্রতিষ্ঠাতা ছিলেন জগদম্বা দেবী। মন্দিরটি বঙ্গীয় স্থাপত্যশৈলীর নবরত্ন মন্দির ধারায় নির্মিত। ব্যারাকপুর-টিটাগড় অঞ্চলের প্রাচীন নাম চাণক; সেই সূত্রে এই মন্দিরটি চাণক মন্দির নামে পরিচিত।
মন্দিরের প্রতিষ্ঠাতা জগদম্বা দেবী ছিলেন দক্ষিণেশ্বর কালীবাড়ির প্রতিষ্ঠাতা রাণী রাসমণির কণিষ্ঠা কন্যা। মন্দিরের নিকটবর্তী প্রাচীন ঘাটটিতে জগদম্বা দেবী প্রথম এসেছিলেন ১৮৭১-৭২ সালে। জগদম্বা দেবীর স্বামী মথুরানাথ বিশ্বাস ইস্ট ইন্ডিয়া কোম্পানির তৎকালীন চিফ ইঞ্জিনিয়ার সি বি স্লেওয়ার্টের এস্টেটের জমি থেকে বর্তমান মন্দিরের ভূখণ্ডটি তার চার পুত্রের নামে ক্রয় করেন। মথুরবাবুর মৃত্যুর পর জগদম্বা দেবী পুত্রদের কাছ থেকে দানপত্রের মাধ্যমে সেবাইতরূপে এই জমির উত্তরাধিকারিণী হন। এই জমিতে একটি মন্দির প্রতিষ্ঠা করতে চাইলে রামকৃষ্ণ পরমহংস তার ইচ্ছায় সম্মতি জ্ঞাপন করেন। তারপর অক্লান্ত পরিশ্রম, নিষ্ঠা ও অর্থব্যয়ে নির্মিত এই মন্দিরে দেবীপ্রতিষ্ঠা হয় ১৮৭৫ সালের ১২ এপ্রিল চৈত্রসংক্রান্তির দিন। জমি নির্বাচন, ভিত্তিস্থাপন, মন্দির প্রতিষ্ঠা ও পরে ১৮৮২ সালে উল্টোরথ উপলক্ষে মোট চারবার শ্রীরামকৃষ্ণ এই মন্দিরে আসেন।
জানা যায়, মন্দিরের সিংহদ্বারের উপর একটি সিংহমূর্তির স্থাপনা নিয়ে ব্রিটিশ সরকার মন্দির কর্তৃপক্ষের সঙ্গে আইনি দ্বন্দ্ব্বে জড়িয়ে পড়ে। ব্রিটিশ রাজশক্তির প্রতীক সিংহ তারা নেটিভদের নিজস্ব মন্দিরে সংযোজন মেনে নিতে পারেনি। কিন্তু দীর্ঘ আইনি লড়াইয়ের পর আদালত রায় দিয়েছিলেন, সিংহ বিক্রমের প্রতীকরূপে যে কেউ গ্রহণ করতে পারে।
চাণকের মন্দিরটি বঙ্গীয় স্থাপত্যশৈলীর নবরত্ন মন্দির ধারায় নির্মিত। মূলমন্দিরটি দক্ষিণেশ্বর মন্দিরের আদলে নির্মিত বলে এটি "দ্বিতীয় দক্ষিণেশ্বর" নামে পরিচিত। দক্ষ শিল্পী না পাওয়ায় দক্ষিণেশ্বর মন্দিরের মতো এখানেও টেরোকোটার অলংকরণ ব্যবহার করা যায়নি। যদিও এই মন্দিরে সুবিন্যস্ত কার্ণিসগুলিতে পঙ্খের কাজ অত্যন্ত সুনিপূণ।
আ দেখেঁ জরা

আ দেখেঁ জরা (হিন্দি: आ देखें ज़रा) ২০০৯ সালে মুক্তিপ্রাপ্ত একটি রোম্যান্টিক কল্পবিজ্ঞান অ্যাকশন থ্রিলার চলচ্চিত্র। এই ছবিতে মুখ্য ভূমিকায় অভিনয় করেন নীল নিতিন মুকেশ ও বিপাশা বসু। নবাগত পরিচালক জাহাঙ্গির সূর্তি এই ছবিটি পরিচালনা করেন।
রায় আচার্য (নীল নিতিন মুকেশ) নিজের কেরিয়ার নিয়ে লড়তে থাকা এক ফটোগ্রাফার; যদিও খুব একটা সাফল্যের মুখ সে দেখেনি। শেষে নিজের ঠাকুরদার থেকে উত্তরাধিকার সূত্রে এমন একটি ক্যামেরা পেল যার কথা সে কখনও স্বপ্নেও ভাবেনি। এই ক্যামেরার শক্তি রাতারাতি তার জীবনের পথটাই পালটে দিল। এই এই ক্যামেরায় তোলা ছবিগুলি ভবিষ্যতের কথা জানাতো। তার ভাগ্য খুলে গেল। সে তার জীবনসঙ্গিনী সিমিকে (বিপাশা বসু) পেয়ে গেল। সিমি একজন ডিজে। যদিও বেশ বুদ্ধিমতী সে। সবকিছুই ঠিকঠাক ‘হ্যাপিলি এভার আফটার’ গোছের একটা সমাপ্তির দিকে এগোচ্ছিল। কিন্তু ক্যামেরার এই শক্তির সঙ্গে সঙ্গে রায়ের কাঁধে চাপল অনেক বড় দায়িত্ব। তার জীবনে বিপদ ঘনিয়ে এল। বাস্তবের অন্ধকার দিকটির সঙ্গে তার সংঘাত শুরু হল। এই যুদ্ধ কেবলমাত্র অশুভ শক্তির বিরুদ্ধে ছিল না, ছিল তার নিজের নিয়তির বিরুদ্ধেও।
প্রথম দিকে ছবিটির নাম ছিল "ফ্রিজ"। কিন্তু এক সাক্ষাৎকারে এরোস এন্টারটেইনমেন্টের কার্যনির্বাহী পরিচালক বিক্রম রজনী বলেন, “"ফ্রিজ" আবার কী? ছবিটার নাম সবসময়েই "আ দেখেঁ জরা" ছিল। জানি না লোকে কেন ছবিটার নাম "ফ্রিজ" বলছে। আমরা কাজ শুরু করার সময় কেবলমাত্র এই নামটা ভেবেছিলাম। অনেক দিন আগেই "আ দেখেঁ জরা" নামটি রেজিস্টার করা হয়েছে।” বিপাশা বসু এই প্রথম নীল নিতিন মুকেশের বিপরীতে এক ডিজে-এর চরিত্রে অভিনয় করলেন। সাম্প্রতিককালে জানা গেছে, নীলই বিপাশাকে তার সঙ্গে ছবির টাইটেল ট্র্যাক "আ দেখেঁ জরা" গানটি গাওয়ার ব্যাপারে রাজি করান। স্টাইলিস্ট রাখী পারেখ পাতিল ছবিতে বিপাশা বসুর মেক আপ করেছেন। ছবিতে স্টান্টের কাজ করতে গিয়ে নীল দু-বার আহত হন।
২০০৯ সালের ৭ ফেব্রুয়ারি ছবির প্রথম অফিসিয়াল ট্রেলর মুক্তি পায়। ১৪ ফেব্রুয়ারি ইন্ডিয়ান আইডলের একটি পর্বে ছবির প্রচারের লক্ষ্যে নীল ও বিপাশা উপস্থিত ছিলেন। এই পর্বের মাঝে ছবির একটি ট্রেলর দেখানো হয়। ৫৪তম ফিল্মফেয়ার পুরস্কারে এই দুই তারকা সাউন্ডট্র্যাকের সঙ্গে নাচগান পরিবেশন করেন।
২০০৯ সালের ২৭ মার্চ ছবিটি মুক্তি পায়। কিন্তু মাল্টিপ্লেক্স মালিক ও প্রযোজকদের বিবাদের জেরে ছবিটি বক্স-অফিসে আশানুরূপ বাণিজ্য করতে অক্ষম হয়। ছবিটির বিশ্বব্যাপী লাভ ৩,৫৪,৮৫,০৩০ টাকা।
"আ দেখেঁ জরা" গানটি ১৯৮১ সালে প্রকাশিত সঞ্জয় দত্ত ও টিনা মুনিম অভিনীত একটি জনপ্রিয় ড্যান্স নাম্বারের আধুনিক রিমিক্স সংস্করণ। "আ দেখেঁ জরা" গানটির স্রষ্টারা রাহুল দেববর্মণের মূল গানটির স্বত্ত্ব কিনে আধুনিক ঢঙে এটিকে পরিবেশিত করেছেন। গৌরব দাশগুপ্ত এই রিমিক্স নাম্বারটি তৈরি করেন এবং বিপাশা বসুও এই গানটিতে অংশগ্রহণ করেন। পয়সা হ্যায় পাওয়ার গানটি স্ন্যাপ!-এর দ্য পাওয়ার গানটির পুনঃনির্মাণ।
http://specials.rediff.com/movies/2009/mar/16slide1-jehangir-surti-on-aa-dekhen-zara.htm
হরমন বাওয়েজা

হরমন বাওয়েজা (হিন্দি: हरमन बावेजा) (জন্ম: ১৯৮০ -) একজন বলিউড অভিনেতা। ২০০৮ সালে পিতার প্রযোজনায় "লাভ স্টোরি ২০৫০" ছবিতে তার প্রথম আবির্ভাব।
হরমনের পিতা হ্যারি বাওয়েজা একজন চিত্রপরিচালক ও মা পাম্মি বাওয়েজা প্রযোজক। বাওয়েজারা জাট শিখ। মুম্বাই শহরে জমনাবাই নার্সি স্কুলে তার পড়াশোনা শুরু হয়। পরবর্তীকালে তিনি কিশোর নমিত কাপুরের অ্যাক্টিং ইনস্টিটিউটে অভিনয় শেখেন।
বলিউডে তার প্রথম ছবি কল্পবিজ্ঞান রোম্যান্স "লাভ স্টোরি ২০৫০" । সাম্প্রতিককালে তিনি "ভিক্ট্রি" ছবিতে এক ক্রিকেটারের ভূমিকায় অভিনয় করেন। এছাড়া অভিনয় করেন আশুতোষ গোয়ারিকরের "হোয়াট’জ ইয়োর রাশি?" ছবিতেও। ২০০৯ সালে নিজের ঠাকুরদার সম্মানে তিনি তার নাম পরিবর্তন করে করেন হরমন এস বাওয়েজা। হরমন বলিউড অভিনেত্রী প্রিয়াঙ্কা চোপড়ার প্রাক্তন প্রেমিক।.
নব্য-নোয়ার চলচ্চিত্র

নব্য-নোয়ার চলচ্চিত্র আধুনিক চলচ্চিত্র ও অন্যান্য সৃষ্টিশীল ক্ষেত্রে দৃষ্ট একটি বিশেষ বর্গ। শব্দটির উৎস গ্রিক "নিও" ("neo" অর্থাৎ নতুন); এবং ফরাসি শব্দ "নোয়ার" ("noir" অর্থাৎ, কালো) শব্দ দুটি। মূলত "ফিল্ম নোয়ার" বর্গের উপাদানগুলিকে নিয়ে গঠিত হয়েছে এই বর্গটি। তবে ১৯৪০ ও ১৯৫০-এর দশকের "ফিল্ম নোয়ার"-এ অনুপস্থিত আপডেটেড থিম, বিষয়বস্তু, ধরন ও দৃশ্য উপাদান বা মাধ্যম এই ধারায় পরিলক্ষিত হয়ে থাকে।
১৯৪৬ সালে "ফিল্ম নোয়ার" (ফরাসি ভাষায় "কৃষ্ণ চলচ্চিত্র" বা "black film") শব্দটি সর্বপ্রথম ব্যবহার করেছিলেন সমালোচক নিনো ফ্র্যাঙ্ক। কিন্তু পরবর্তী কয়েক দশকে এই শব্দটি চলচ্চিত্রকার, সমালোচক বা চলচ্চিত্রমোদী কারোর দ্বারাই ব্যবহৃত হয়নি। ১৯৪০-এর দশকের প্রথম ভাগ থেকে ১৯৫০-এর দশকের শেষভাগ পর্যন্ত সময়কালটি "ফিল্ম নোয়ার" বর্গের ধ্রুপদী যুগ বলে পরিগণিত হয়। "ফিল্ম নোয়ার" মূলত আমেরিকান ক্রাইম ড্রামা বা মনস্তাত্ত্বিক থ্রিলার। এই বর্গে একাধিক সাধারণ থিম ও প্লট-পরিকল্পনা এবং অনেক বৈশিষ্ট্যপূর্ণ দৃশ্য উপাদান লক্ষিত হয়। এই ধারার চরিত্রদের প্রায়শই দ্বন্দ্ব্বরত অ্যান্টিহিরো রূপে দেখা যায়। তারা প্রতিকূল পরিস্থিতির শিকার হয় এবং হতাশা বা অবিশ্বাসবাদী নৈতিক ব্যবস্থার প্রেক্ষিতে নিজের পন্থা নির্বাচন করতে বাধ্য হয়। দৃশ্য উপাদানের মধ্যে রয়েছে লো-কি লাইটিং, আলোছায়ার চমকপ্রদ প্রয়োগ ও ক্যামেরার লক্ষ্যনীয় ব্যবহার।
১৯৬০-এর দশকের প্রথম ভাগ থেকে ধ্রুপদী "ফিল্ম নোয়ার" ধারায় অতি অল্পসংখ্যক কিছু উল্লেখযোগ্য চলচ্চিত্র নির্মিত হলেও অন্যান্য চলচ্চিত্র-বর্গের উপর এই ধারার প্রভাব ছিল অত্যন্ত গভীর। এই ছবিগুলিতে পুরনো কালের "ফিল্ম নোয়ার"-এর বিষয়গত ও দৃশ্য উপাদানগত মিল লক্ষ্য করা যায়। অনেক ধ্রুপদী "ফিল্ম নোয়া;' ছিল স্বাধীন চলচ্চিত্র। কারণ হলিউডের প্রধান প্রধান স্টুডিওগুলি অনেক নয়ার প্রকল্পের প্রতি আদৌ নজর দিতেন না। আবার ঠিক সেই কারণেই অনেক নিও-নয়ার ফিল্মও স্বাধীন হিসেবে পরিগণিত।
১৯৭০-এর দশক থেকে নতুন চলচ্চিত্রগুলির সঙ্গে আগেকার "ফিল্ম নোয়ার"-এর তুলনা হতে থাকে। ধ্রুপদী "নোয়া"-এর বৈশিষ্ট্যের বিপরীতে নিও-নোয়া'র ছবিগুলি আধুনিক পরিস্থিতি ও প্রযুক্তির দিকে দৃষ্টিক্ষেপ করতে থাকে – বিস্তারিত বর্ণনা ধ্রুপদী "ফিল্ম নোয়া"য় হয় অনুপস্থিত থাকত নয় অপ্রয়োজনীয় গণ্য হত। যেসব আধুনিক থিম এই ধারায় যুক্ত হয় সেগুলি হল ব্যক্তিপরিচয়গত সংকট বা আইডেনটিটি ক্রাইসিস, স্মৃতিসংক্রান্ত ইস্যু বা আধ্যাত্মিকতা, এবং প্রযুক্তিসমস্যা ও সমাজের উপর তাদের প্রভাব। একইভাবে এই সকল উপাদানবিশিষ্ট কথাসাহিত্যের যে কোনো ধারার উপর এই শব্দটিকে আরোপ করা যায়।
চলচ্চিত্র
অন্যান্য
আফটার ডার্ক, মাই সুইট

আফটার ডার্ক, মাই সুইট (ইংরেজি: "After Dark, My Sweet") হল ১৯৯০ সালে মুক্তিপ্রাপ্ত একটি নব্য-নোয়া চলচ্চিত্র। ছবিটি পরিচালনা করেন জেমস ফলে এবং এটিতে মুখ্য ভূমিকায় অভিনয় করেন জেসন প্যাট্রিক, ব্রুস ডার্ন ও রাশেল ওয়ার্ড। ছবিটি নির্মিত হয়েছিল ১৯৫৫ সালে জিম থমসনের লেখা একই নামের একটি উপন্যাস অবলম্বনে।
প্রাক্তন বক্সার কেভিন "কিড" কলিনস একজন যাযাবর। তিনি মানসিক হাসপাতাল থেকে পালিয়ে এসেছিলেন। এমতাবস্থায় ফে আন্ডারসন নামে এক বিধবা মহিলার সঙ্গে তার দেখা হল। ফে তাকে রাজি করান তার প্রাক্তন স্বামীর রেখে যাওয়া অবহেলিত এস্টেটটিকে গুছিয়ে তুলতে তাকে সাহায্য করার জন্য। "আঙ্কল বাড" একটি বড়লোকের ছেলেকে মুক্তিপণের জন্য অপহরণ করতে তাদের সাহায্য করেন। তখন সেই প্রাক্তন বক্সারকে এমন এক পরিস্থিতিতে পড়তে হয় যেখানে সে তার আনুগত্য না সত্য কাকে বেশি গুরুত্ব দেবে তা বুঝতে পারে না।
"গ্রেট ফিল্মস" সমালোচনায় রজার এবার্ট এই ছবিটি সম্পর্কে লেখেন, ""আফটার ডার্ক, মাই সুইট" এমন এক চলচ্চিত্র যা দর্শকদের রুচি পরিহার করে চলে; ছবিটি তিনশো মিলিয়নেরও কম বাণিজ্য করেছে, লোকে এটির কথা প্রায় ভুলেই গেছে, আর এই ছবিটি শুধু রয়ে গেছে আধুনিক ফিল্মস নয়ারের বিশুদ্ধতম ও সর্বাপেক্ষা আপোষহীন একটি চলচ্চিত্র হয়ে। সর্বোপরি এই ছবি চরিত্রগুলির একাকী নিঃশেষিত জীবনকথাকে ধরে রেখেছে।"
লেখক ডেভিড এম মেয়ার্স চিত্রনাট্যের প্রশংসা করে লেখেন, " চিত্রনাট্যটি জিম থম্পসনের হৃদয়হীন উপন্যাসটি খোদাই করে তৈরি করা হয়েছে। এটি লক্ষ্যনীয়ভাবে ঘনপিনদ্ধ ও সুসংগঠিত।"
গায়ে হলুদ

গায়ে হলুদ বাঙালিদের বহু প্রচলিত উৎসবের একটি। এটি মুলতঃ বিয়ে সম্পর্কিত একটি আচার যেটি বর ও কনে উভয় পক্ষ দ্বারা পালিত হয়। গায়ে হলুদে সবচেয়ে গুরুত্বপূর্ণ উপকরণটি হলো কাঁচা হলুদ। বরপক্ষ বা কনেপক্ষের পক্ষ হতে অপরপক্ষের আয়োজিত অনুষ্ঠানে নানান উপহারসামগ্রী পাঠানো হয়ে থাকে এই অনুষ্ঠানে। এই অনুষ্ঠানে সাধারণত যে পক্ষ আয়োজন করে থাকে তারাই উপস্থিত থাকে। অপর পক্ষেরও দু একজন অতিথি উপহার সামগ্রী নিয়ে এই আচারে যোগ দেন। অনুষ্ঠানে বর বা কনেকে একটি পাটির উপর বসানো হয়ে থাকে। ছোট থেকে বড় সবাই তার গালে বা হাতে হলুদ বাটা মাখিয়ে দেন। সাথে বর বা কনের সামনে রাখা মিষ্টি জাতীয় দ্রব্যাদির কিছু অংশ তাকে তুলে দেয়া হয়।
গায়ে হলুদে যে উপকরণগুলো সাধারণত ব্যবহার করা হয় তা হলো:
</div>
গারো পাহাড়

গারো পাহাড় ভারতের মেঘালয় রাজ্যের গারো-খাসিয়া পর্বতমালার একটি অংশ। এর কিছু অংশ ভারতের আসাম রাজ্য ও বাংলাদেশের শেরপুর জেলার নালিতাবাড়ী, ঝিনাইগাতী, শ্রীবরদী উপজেলায় অবস্থিত এটা বাংলাদেশের সব থেকে বড় পাহাড়। এছাড়া ময়মনসিংহ ও সুনামগঞ্জ এবং জামালপুর জেলায় এর কিছু অংশ আছে। গারো পাহাড় এর বিস্তৃতি প্রায় ৮০০০ বর্গ কিলোমিটার। গারো পাহাড়েই মেঘালয় রাজ্যের রাজধানী শিলং অবস্থিত। তবে গারো পাহাড়ের প্রধান শহর তুরা। এই শহরটি পাহাড়ের পশ্চিম প্রান্তে অবস্থিত।
গারো পাহাড় ঘন বন-জঙ্গলে আচ্ছাদিত। এখানে এক বিস্তীর্ণ সংরক্ষিত বনভূমি রয়েছে। এই বনভূমির আয়তন প্রায় ২০০ বর্গ কিলোমিটার। সমগ্র গারো পাহাড় অঞ্চলে এই সংরক্ষিত বনভূমিতে প্রচুর পরিমাণে মূল্যবান শালগাছ জন্মায়। অসংরক্ষিত বনের সংখ্যা এবং আয়তনও কম নয়। এসব বনভূমিতেও প্রচুর পরিমাণে বিভিন্ন ধরনের মূল্যবান গাছ, বাঁশ, বেত প্রভৃতি জন্মায়। এর মধ্যে বিশেষভাবে উল্লেযোগ্য সেগুন এবং শাল। বনভূমিতে নানা প্রজাতির পাখি, সরীসৃপ জীব, বন্য হাতি, হরিণ, বাঘ, বন্য শূকর, ময়না এবং ধনেশ পাখিও প্রচুর দেখা যায়। এই পাহাড়ী বনভূমিতে নদ-নদীও রয়েছে অনেক। এরমধ্যে ঝিনারী, কৃষ্ণাই, দুধনাই, গাননল, ভোগাই, নিতাই, রংরা, মহাদেও, গনেশ্বরী, সোমেশ্বরী ইত্যাদি উল্লেখযোগ্য।
গারো পাহাড় একটি দুর্গম পার্বত্য এলাকা। এটি গারো সম্প্রদায়ের মূল বাসভূমি। মেঘালয় রাজ্যের পূর্ব গারো পাহাড় জেলা, পশ্চিম গারো পাহাড় জেলা এবং দক্ষিণ গারো পাহাড় জেলায় অধিকাংশ গারোর বসবাস। মাঝে মাঝে পাহাড়ের পাদদেশে বিরাট এলাকাজুড়ে বহু বিস্তীর্ণ সমভূমি রয়েছে। এসব এলাকায় প্রচুর পরিমাণ ধান ও অন্যান্য শস্য উৎপন্ন হয়। বসতি-প্রধান অঞ্চলটিকে দক্ষিণ-পূর্ব থেকে উত্তর-পশ্চিমে লম্বালম্বি গারো পাহাড় দুই ভাগে বিভক্ত করে রেখেছে। এই গারো পাহাড়ের সর্বোচ্চ শৃঙ্গের নাম নক্রেক। সমুদ্রপৃষ্ঠ থেকে এর উচ্চতা ৪,৬৫২ ফুট।
সার্ক ফোয়ারা

সার্ক ফোয়ারা বাংলাদেশের রাজধানী ঢাকা শহরে অবস্থিত একটি ফোয়ারা। এটি প্যান প্যাসেফিক সোনারগাঁও হোটেলের সামনে অবস্থিত।
দক্ষিণ এশীয় আঞ্চলিক সংস্থা বা সার্কের অন্যতম সদস্য রাষ্ট্র বাংলাদেশের রাজধানী ঢাকায় ১৯৯৩ সালে এটি নির্মিত হয়। এটির নকশাকারী হলেন নিতুন কুণ্ডু (১৯৩৫-২০০৬)।
স্বোপার্জিত স্বাধীনতা

স্বোপার্জিত স্বাধীনতা ভাস্কর শামীম শিকদারের নির্মিত একটি ভাস্কর্য, যা ঢাকা বিশ্ববিদ্যালয়-এর টিএসসি সড়কদ্বীপে অবস্থিত। একাত্তরে পাকিস্তানি হানাদারের অত্যাচারের একটি নমুনাচিত্র। ১৯৮৭ সালের ১০ নভেম্বর নির্মাণ শুরু হয়। ১৯৮৮ সালের ২৫ মার্চ এ ভাস্কর্য গড়া শেষ হয়।
এই ভাস্কর্যের পুরো গাজুড়ে রয়েছে একাত্তরে পাকিস্তানি হানাদারদের অত্যাচারের একটি খণ্ড চিত্র। চৌকো বেদির ওপর মূল ভাস্কর্য স্থাপন করা হয়েছে। উপরে বামে আছে মুক্তিযোদ্ধা কৃষক আর ডানে অস্ত্র হাতে দুই বীর মুক্তিযোদ্ধা। মাঝখানে অস্ত্র হাতে নারী ও পুরুষ যোদ্ধারা উড়িয়েছে বিজয় নিশান। কিন্তু পতাকা ওড়ানোর জন্য বাঙালি যে রক্ত দিয়েছে, সয়েছে নির্যাতন, তার কটি খণ্ডচিত্র বেদির চারপাশে চিত্রায়িত। এ ভাস্কর্য বেদির বাম পাশে আছে ছাত্র-জনতার ওপর অত্যাচারের নির্মম চেহারা।
পাবনা বিজ্ঞান ও প্রযুক্তি বিশ্ববিদ্যালয়

পাবনা বিজ্ঞান ও প্রযুক্তি বিশ্ববিদ্যালয় (সংক্ষিপ্তরূপ: পাবিপ্রবি বা পাস্ট) বাংলাদেশের একটি সরকারি বিশ্ববিদ্যালয়। ২০০৮ সালের ৫ জুন প্রতিষ্ঠিত এই বিশ্ববিদ্যালয়টি আধুনিক বিজ্ঞান ও প্রযুক্তি শিক্ষার প্রসারে গুরুত্বপূর্ণ ভূমিকা পালন করে আসছে। ২০০৯ সাল থেকে এখানে ৪ বছর মেয়াদী স্নাতক প্রোগ্রামের পাশাপাশি গবেষণা কার্যক্রম শুরু হয়।
বিশ্ববিদ্যালয়টি দেশের ২৯তম পাবলিক বিশ্ববিদ্যালয় এবং ৭ম বিজ্ঞান ও প্রযুক্তি বিশ্ববিদ্যালয় হিসেবে স্বীকৃত।  এখানকার ক্যাম্পাস প্রাকৃতিক সৌন্দর্যে ঘেরা এবং শিক্ষার্থীদের জন্য রয়েছে আধুনিক সুযোগ-সুবিধাসম্পন্ন আবাসিক হলের ব্যবস্থা।
পাবিপ্রবি বিভিন্ন বিভাগ ও অনুষদের মাধ্যমে বিজ্ঞান, প্রকৌশল, ব্যবসা, ও মানবিক বিষয়ে উচ্চমানের শিক্ষা প্রদান করে। এটি শিক্ষার্থীদের নৈতিকতা, সৃজনশীলতা, ও উদ্ভাবনী দক্ষতা উন্নয়নে প্রতিশ্রুতিবদ্ধ।
পাবনা শহর থেকে ৫ কিলোমিটার পূর্ব দিকে রাজাপুর নামক স্থানে ঢাকা-পাবনা মহাসড়কের দক্ষিণ পার্শ্বে ৩০ একর জমির উপর স্থাপিত হয়েছে পাবনা বিজ্ঞান ও প্রযুক্তি বিশ্ববিদ্যালয়টি।
বাংলাদেশ সরকার ২০০১ সালের ১৫ জুলাই "পাবনা বিজ্ঞান ও প্রযুক্তি বিশ্ববিদ্যালয় আইন, ২০০১" প্রণয়ন করার মাধ্যমে পাবনা জেলার নগরবাড়ী মহাসড়কের উত্তর পাশে গয়েশপুর ধোপাঘাটা নামক স্থানে পাবনা বিজ্ঞান ও প্রযুক্তি বিশ্ববিদ্যালয় স্থাপনের সিদ্ধান্ত গ্রহণ করে এবং ২০০৮ সালের ১২ অক্টোবর জারি করা হয় এসআরও (নং ২৭৮)। শুরুতে রাজাপুরের টিটিসি ক্যাম্পাসকে এই বিশ্ববিদ্যালয়ের অস্থায়ী ক্যাম্পাস হিসেবে ব্যবহার করা হলেও বর্তমানে পাবনা শহর থেকে ৫ কিলোমিটার পূর্ব দিকে রাজাপুর নামক স্থানে মূল ক্যাম্পাস চালু করা হয়। ২০০৯ সালের ৫ জুন এই বিশ্ববিদ্যালয়ের আনুষ্ঠানিক শিক্ষাকার্যক্রম উদ্বোধন করেন তৎকালীন পরিকল্পনা মন্ত্রী এ কে খন্দকার, বীর উত্তম। ২০১৩ সালের ৯ ফেব্রুয়ারি মূল ক্যাম্পাসে আনুষ্ঠানিক শিক্ষাকার্যক্রম উদ্বোধন করেন ইউজিসি-র চেয়ারম্যান প্রফেসর ড. এ কে আজাদ চৌধুরী।
নিম্নোক্ত ব্যক্তিবর্গ পাবনা বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেন:
মোট ৫টি অনুষদে মোট ২১টি বিভাগ রয়েছে।
এই বিশ্ববিদ্যালয়ে একটি লাইব্রেরি, ক্যাফেটেরিয়া, স্বাধীনতা স্তম্ভ, কেন্দ্রীয় শহীদ মিনার,পরিবহন ব্যবস্থা, ২টি একাডেমিক ভবন, প্রশাসনিক ভবন, শেখ মুজিবুর রহমানের ম্যুরাল, মুক্তমঞ্চ রয়েছে। এছাড়াও চার তলা বিশিষ্ট অডিটরিয়াম, বারো তলা বিশিষ্ট দুটি একাডেমিক ভবন, দশ তলা বিশিষ্ট দুটি হল এবং টিএসসি ভবন নির্মাণাধীন রয়েছে।
পাবনা বিজ্ঞান ও প্রযুক্তি বিশ্ববিদ্যালয় পাবনা শহরের রাজাপুর নামক স্থানে অবস্থিত। এটি পাবনা-ঢাকা মহাসড়কের দক্ষিণ পাশে অবস্থিত। এর মূল আয়তন ৩০ একর।
বিশ্ববিদ্যালয়ের ছাত্রছাত্রীদের যাতায়াতের সুবিধার জন্য ১০টি এবং ২টি বিআরটিসি দ্বিতল বাসসহ মোট ১২টি বাস সার্বক্ষণিক ক্যাম্পাস হতে গোটা শহর প্রদক্ষিণ করে। এছাড়াও শিক্ষকদের জন্য রয়েছে শীতাতপ নিয়ন্ত্রিত আলাদা যাতায়াত ব্যবস্থা। 
কর্মকর্তা কর্মচারীদের জন্য যাতায়াতের ব্যবস্থা রয়েছে। এছাড়াও রয়েছে দুটি এম্বুলেন্স।
স্বাধীনতা চত্বরের পাশে একটি ক্যাফেটেরিয়া রয়েছে। 
প্রশাসনিক ভবনের নিচ তলায় মেডিক্যাল সেন্টারটি অবস্থিত। চারজন এমবিবিএস ডাক্তারের তত্ত্বাবধানে মেডিক্যাল সেন্টার পরিচালিত হয়
বিশ্ববিদ্যালয়ের বিভিন্ন কর্মকাণ্ড ও তথ্য নিয়ে জনসংযোগ দপ্তরের উদ্যোগে ত্রৈমাসিক সাময়িকি 'পাবনা বিজ্ঞান ও প্রযুক্তি বিশ্ববিদ্যালয় বার্তা' প্রকাশিত হয়। এছাড়াও পাবনা বিজ্ঞান ও প্রযুক্তি বিশ্ববিদ্যালয়ের অনলাইন সংবাদ পোর্টাল রয়েছে।
বিশালাক্ষী

বিশালাক্ষী একজন হিন্দু দেবী। তিনি শিবের স্ত্রী সতীর এক রূপ। ভারতের বারাণসী শহরের বিশ্বনাথ মন্দিরের পশ্চাদে মীরঘাটে বিশালাক্ষী দেবীর প্রধান মন্দিরটি অবস্থিত। হিন্দু বিশ্বাস অনুযায়ী এই মন্দির পুরাণে উল্লিখিত ৫১ শক্তিপীঠের অন্যতম।বাংলার লৌকিক দেবী ও বটে। পশ্চিমবঙ্গের একাধিক অঞ্চলেও দেবী বিশালাক্ষীর মন্দির দেখা যায়।বাঁকুড়া জেলার শুশুনিয়ার বিশালাক্ষী বা বাশুলি দেবীর মন্দির। শ্রীকৃষ্ণকীর্তন রচয়িতা বড়ু চণ্ডীদাস যার পুজারি ছিল।দেবী বিশালাক্ষীর ধ্যান মন্ত্র হল:
ধ্যায়েদেবীং বিশালাক্ষীং তপ্তজাম্বুনদপ্রভাম।।
দ্বিভুজাম্বিকাং চণ্ডীং খড়গখেটকধারিণীম।
নানালংকারসুভগাং রক্তাম্বরধরাং শুভাম।।
সদা ষোড়শবর্ষীয়াং। প্রসন্নাস্যাং ত্রিলোচনাম
মুণ্ডমালাবলি রম্য পীনোন্নতপয়োধরাম 
শবোপরী মহাদেবীং জটামুকুটমণ্ডিতাম
শত্রুক্ষয়করাং দেবীং সাধকভিস্টদায়িকম 
সর্বসৌভাগ্যজননী মহা সম্পদপ্রদং স্মরেৎ ||১
সুন্দরবন তথা বাংলার কৃষিজীবী, জলজীবী ও বনজীবী লোকসমাজে জঙ্গলজননী বিশালাক্ষীর প্রভাব অসীম। এক সময় সুন্দরবনের জঙ্গলমহল যত প্রসারিত হয়েছে; বিশালাক্ষী পূজার ক্ষেত্র ততই বিস্তৃ্ত‌ হয়েছে। কৃষক, জেলে, মৌয়ালি-বাওয়ালি প্রভৃতি পেশার মানুষের নয়নের মণি ইনি।
কথিত আছে, বিষ্ণুর সুদর্শন চক্রে সতীর দেহ ছিন্নভিন্ন হওয়ার সময় দেবীর কর্ণ ও কুণ্ডল এখানে পতিত হয়েছিল। আদি শঙ্কর এই পীঠস্থান কে অষ্টাদশ মহাশক্তিপীঠ এর অন্তর্ভুক্ত করেছেন। দেবী এখানে মণিকর্ণিকা নামেও পরিচিত। তবে কোনো কোনো পণ্ডিত মনে করেন, কর্ণকুণ্ডল অলংকারমাত্র, তা দেহের অঙ্গ নয়। তাই এই মন্দিরকে শক্তিপীঠ না বলে উপপীঠ বলাই শ্রেয়। অন্য একটি কাহিনিসূত্র থেকে জানা যায়, এই মন্দির একটি শক্তিপীঠ। কারণ এখানে দেবীর তিন অক্ষি বা চোখের একটি পতিত হয়েছিল। দেবীর দিব্যচক্ষু সমগ্র বিশ্বকে দেখতে পায়, তাই দেবীর নাম এখানে বিশালাক্ষী। এই পীঠের শিব কালভৈরব নামে পরিচিত।
রেল মন্ত্রক (ভারত)

রেল মন্ত্রক ভারত সরকারের রেলওয়ে পরিচালনা সংক্রান্ত একটি গুরুত্বপূর্ণ মন্ত্রক। ভারতে রেল পরিবহণের একক দায়িত্বপ্রাপ্ত সরকারি সংস্থা ভারতীয় রেল এই মন্ত্রকের নিয়ন্ত্রণাধীন। ভারতীয় রেলের সর্বোচ্চ প্রতিষ্ঠান রেলওয়ে বোর্ড মন্ত্রকের কাছে যাবতীয় রিপোর্ট পেশ করে। নয়াদিল্লিআরও রেলভবন এই মন্ত্রকের প্রধান কার্যালয়। ২০২৩-এর হিসাব অনুযায়ী সংঘ রেলমন্ত্রী অশ্বিনী বৈষ্ণব।
ঐতিহাসিক কারণে রেল মন্ত্রক ভারতের সাধারণ বাজেটের বাইরে একটি পৃথক বাজেট পেশ করে থাকে। এই পৃথক বাজেট পেশের সূত্রপাত ঘটে ১৯২৪ সালে। সেই সময় রেলওয়ে বাজেট ছিল দেশের বাজেটের ৭০ শতাংশ। তাই প্রতিটি বাজেটকে আলাদা গুরুত্ব দেওয়ার লক্ষ্যে রেলওয়ে বাজেটকে সাধারণ বাজেট থেকে পৃথক করা হয়। বর্তমানে রেলবাজেটের পরিমাণ সাধারণ বাজেটের তুলনায় ১৫ শতাংশ কম। যদিও এখন আর রেলবাজেট পেশকে কোনো পৃথক বাজেট উপস্থাপনা হিসেবে দেখা হয় না, তবুও সারা দেশে এই বাজেট নিয়ে বিশেষ উৎসাহ উদ্দীপনা দেখা যায়। কারণ রেলের বার্ষিক ভাড়া ও কর-আরোপের কথা এই বাজেট থেকেই জানা যায়। জন মাথাই, এন গোপালস্বামী আয়াঙ্গার, লালবাহাদুর শাস্ত্রী, মধু দণ্ডবতে, মাধবরাও সিন্ধিয়া, সি কে জাফর শরিফ, মমতা বন্দ্যোপাধ্যায় প্রমুখ অতীতে ভারতের রেলমন্ত্রীর দায়িত্বভার বহন করেছেন।
রেল ইন্ডিয়া টেকনিক্যাল অ্যান্ড ইকোনমিক সার্ভিসেস , RITES
ভারতীয় রেলওয়ে সাংগঠনিক পরিকাঠামো
রেলভবন

রেলভবন ভারতীয় রেলের প্রধান কার্যালয়। নয়াদিল্লিতে সংসদ ভবনের কাছে ১, রাইসিনা রোডে এই ভবনটি অবস্থিত। সাত সদস্যবিশিষ্ট রেলওয়ে বোর্ড সহ রেল মন্ত্রকের সদর কার্যালয় এই ভবনেই অবস্থিত।
রেল বোর্ডের অন্য ৭ সদস্যের সঙ্গে রেলমন্ত্রী এই ভবনেই বসেন। এর প্রধানকে রেলওয়ে বোর্ডের চেয়ারম্যান হিসেবে ডাকা হয় যার বর্তমান প্রধান ভিনয় মিতাল যিনি ২০১১ সালের জুলাইয়ে জনাব বিবেক সাহাইয়ের কাছ থেকে দ্বায়িত্ব গ্রহণ করেন। রেলওয়ে বোর্ড সাধারনত ১৭টি জোনের তত্বাবধান করে থাকে যার মধ্যে নতুন গঠিত কলকাতা মেট্রোও অন্তর্ভুক্ত। এটি রেলওয়ের সাবেক মন্ত্রী ও বর্তমান পশ্চিমবঙ্গের মুখ্যমন্ত্রী মমতা বন্দ্যোপাধ্যায় কর্তৃক প্রতিষ্ঠা করা হয়েছিল।
পাবনা

পাবনা বাংলাদেশের মধ্য ভাগে অবস্থিত একটি শহর। এটি পাবনা জেলায় অবস্থিত। এটি উত্তরবঙ্গের রাজশাহী, বগুড়া ও রংপুর শহরের পর ৪র্থ বৃহত্তম শহর এবং রাজশাহী বিভাগের রাজশাহী ও বগুড়া শহরের পর তৃতীয় বৃহত্তম শহর।
পাবনা পৌরসভা একজন মেয়র এবং ১৫ জন কাউন্সিলর এবং ৫ জন মহিলা কাউন্সিলর দ্বারা গঠিত। প্রতিটি কাউন্সিলর শহরের একটি করে ওয়ার্ডের প্রতিনিধিত্ব করেন। তারা সবাই জনগণের ভোটে সরাসরি নির্বাচিত। 
যমুনা বহুমুখী সেতু পার হয়ে সড়কপথে রাজধানী ঢাকা থেকে মাত্র সাড়ে পাঁচ ঘণ্টার পথ। এছাড়া নদী পথে আরিচা থেকে নগরবাড়ি ঘাট হয়ে ৪ ঘণ্টায় পাবনায় যাওয়া যায়। 
পাবনা সড়ক দ্বারা সব জেলা এবং শহরগুলির সাথে সংযুক্ত। পাবনা শহর নতুন রেলওয়ে নেটওয়ার্কের সাথে যুক্ত হয়েছে। শালগরিয়ায় পাবনা কেন্দ্রীয় বাস টার্মিনালের কাছাকাছি পাবনা রেলওয়ে স্টেশনটি অবস্থিত। এর আগে রেলওয়ে ছিল টেবুনিয়ায়, যা শহরের কেন্দ্র থেকে ১০ কিমি দূরে ছিল।
অর্থ মন্ত্রক (ভারত)

অর্থ মন্ত্রক ভারত সরকারের একটি অত্যন্ত গুরুত্বপূর্ণ মন্ত্রক। দেশের করারোপ ব্যবস্থা, আর্থিক আইন প্রণয়ন, আর্থিক প্রতিষ্ঠানসমূহ, মূলধন বাজার, কেন্দ্রীয় ও রাজ্য সরকারের অর্থব্যবস্থা এবং কেন্দ্রীয় বাজেট এই মন্ত্রকই নিয়ন্ত্রণ করে থাকে। ২০০৯ সালের মে মাস থেকে ভারতের অর্থমন্ত্রীর পালন করছেন প্রণব মুখোপাধ্যায়।
ভারতের কেন্দ্রীয় অর্থমন্ত্রক চারটি বিভাগের সমন্বয়ে গঠিত। এগুলি হল – অর্থবিভাগ, ব্যয়বিভাগ, রাজস্ববিভাগ ও বিলগ্নিকরণ বিভাগ। এগুলির মধ্যে অর্থবিভাগ ভারত সরকারের যাবতীয় আর্থিক নীতি গ্রহণ ও প্রণয়নের জন্য দায়ী।
বিলগ্নিকরণ বিভাগটি ১৯৯৯ সালের ডিসেম্বর মাসে একটি পৃথক মন্ত্রক (বিলগ্নিকরণ মন্ত্রক) হিসেবে চালু হয়। এই মন্ত্রকটি পাবলিক সেক্টর সংস্থাগুলির বিলগ্নিকরণ ও বেসরকারিকরণের একটি সুসংহত নীতিপ্রণয়নের জন্য দায়ী ছিল। ২০০৪ সালের মে মাসে এটিকে অর্থ মন্ত্রকের অধীনস্থ একটি বিভাগে পরিণত করা হয়। পূর্বতন মন্ত্রকের সমস্ত কাজই এই বিভাগের উপর বর্তায়।
স্বাধীনতার পূর্ববর্তীকালে লর্ড লুই মাউন্টব্যাটেন-এর নেতৃত্বে লিয়াকত আলি খান অন্তর্বর্তীকালীন সরকারের অর্থ বিভাগ পরিচালনা করেন।
স্যার রামাস্বামী কান্দস্বামী সন্মূখম চেত্তি ছিলেন স্বাধীন ভারতের প্রথম অর্থমন্ত্রী।স্বাধীন ভারতে সর্বপ্রথম তিনি বাজেট উপস্থাপন করে নভেম্বর ২৬, ১৯৪৭।
ভারতের উল্লেখযোগ্য অর্থমন্ত্রীগণ ও তাদের সময়কাল দেয়া হলো :
• ভারতের অর্থমন্ত্রী
সরকারি ওয়েবসাইট
আশরাফ ঘোরী

মোহাম্মদ আশরাফ ঘোরী () (জন্মঃ ১৭ সেপ্টেম্বর ১৯৭৩), সবচেয়ে পরিচিত যে নামে আশরাফ ঘোরী, হলেন একজন ভারতীয় কমিক বইয়ের শিল্পী, চলচ্চিত্র নির্মাতা ও উদ্যোক্তা। তিনি সংযুক্ত আরব আমিরাত এর প্রথম সিজিআই বিজ্ঞান কথাসাহিত্য চলচ্চিত্র "লেভিটি জিরো ইরর মাইনাস ওয়ান (জিরো ইরর)" নির্মাণের জন্য সুপরিচিত। যেটি ৬৩ তম কান চলচ্চিত্র উৎসবের এ স্বীকৃতি জিতেছে। তিনি এক্সপান্স সিজিআই ডিজিটাল নকশা সংস্থা সিইও এবং প্রতিষ্ঠাতা হন। ঘোরী ডার্ক হর্স কমিক্স এবং আইডব্লিউডি পাবলিশিং সহ প্রধান কমিক বইয়ের প্রকাশকদের জন্য কাজ শুরু করেছেন।
ঘোরী মাত্র ২ বছর বয়সে ভারত এর হায়দ্রাবাদ থেকেে সংযুক্ত আরব আমিরাত এর দুবাইয়ে পাড়ি জমান। তার প্রথম পেশাদার কাজ "খালিজ টাইমস" এর পত্রিকার প্রকাশিত হয়। তিনি ১৯৮৯ সাল থেকে ২০০১ সাল পর্যন্ত "ইয়ং টাইমস" এর জন্য নিয়মিত অঙ্কনশিল্পী ছিলেন।
ঘোরী ২০০৬ এবং ২০০৭ সালের জন্য কুয়েত আরব বিজ্ঞাপন পুরস্কারের জন্য বিচারক প্যানেলে ছিলেন।
২০০৭ সালে তিনি এক্সপান্সেস সিজিআই প্রতিষ্ঠিত করেন এবং ২০০৮ সালে তিনি জিরো ইরর নামে স্বাধীন ফিল্ম তৈরি শুরু করেন। জিরো ইররর ৩য় উপসাগরীয় ফিল্ম ফেস্টিভাল প্রিমিয়ারে স্থান পায়। এবং সী ফী-লন্ডন এর ১০ তম সংস্করণ এ ভূমিকা রাখেন। ২০১০ সালে, ঘোরী প্রথম ইন্দো এমিরেটি চলচ্চিত্র 'মালার' এর জন্য কলা পরিচালক/প্রযোজক ডিজাইনার ছিলেন।
নভেম্বর ২০১২ সাল থেকে ঘোরী তার এফওবি সিটি ওয়েব কমিক-এর অধীনে এক্সপান্স সিজিআই আত্মপ্রকাশ করে।
সৈয়দ মুশতাক আলী

সৈয়দ মুশতাক আলী (; ; জন্ম: ১৭ ডিসেম্বর, ১৯১৪ – মৃত্যু: ১৮ জুন, ২০০৫) একজন ভারতীয় ক্রিকেটার ছিলেন, একজন ডানহাতি উদ্বোধনী ব্যাটসম্যান, যিনি ১৯৩৬ সালে ওল্ড ট্র্যাফোর্ডে ইংল্যান্ডের বিরুদ্ধে ১১২ রান করেছিলেন এবং একজন ভারতীয় খেলোয়াড় হিসাবে বিদেশের মাটিতে টেস্ট সেঞ্চুরি করার গৌরব অর্জন করেছিলেন। 
একটি উইজডেন বিশেষ পুরস্কার বিজয়ী, তিনি ১৯৩৬ সালের সফরে চারটি প্রথম শ্রেণীর শতরান করেন। তিনি ছিলেন একজন উদ্বোধনী ব্যাটসম্যান অথবা মিডল অর্ডার ডানহাতি ব্যাটসম্যান এবং স্লো লেফ্ট আর্ম অর্থোডক্স বোলার।
তিনি ১৯৬৪ সালে পদ্মশ্রী পদক লাভ করেন এবং খেলায় তার অবদানের জন্য মেরিলেবোন ক্রিকেট ক্লাব এর একজন আজীবন সদস্য নির্বাচিত হন। ৯০ বছর বয়সে ঘুমের মধ্যে তার দেহাবসান ঘটে। তিনি দুই পুত্র ও দুই মেয়ে রেখে গেছেন। ভারতীয় ঘরোয়া টি২০ সিরিজের নাম তার নামে নামকরণ করা হয়।
তিনি ভারতীয় ক্রিকেটে একজন জনপ্রিয় মানবমূর্তি ছিলেন।
মুজফফর আলী

মুজফফর আলী (; জন্মঃ ২১ অক্টোবর ১৯৪৪) হলেন একজন ভারতীয় চলচ্চিত্র নির্মাতা, ফ্যাশন ডিজাইনার, কবি, শিল্পী, সঙ্গীত-প্রেমিক এবং সামাজ কর্মী। তিনি কোতওয়ারার একটি রয়েল মুসলিম রাজপুত পরিবারের অংশভুক্ত ব্যক্তি।
মুজফফর আলী "লা মার্টিনিয়ার লক্ষ্ণৌ" কলেজে পড়ালেখা করেন। মোজাফ্ফর আলী একজন চলচ্চিত্র নির্মাতা হিসেবে সফল কর্মজীবন শুরু করেন। তার পরিচাালিত বিনোদ খান্না - ডিম্পল কাপাডিয়া অভিনীত চলচ্চিত্র জুনি এখনও পর্যন্ত মুক্তিলাভ করেনি।
তিনি মীরাকে বিয়ে করেন। তিনি এর আগে মাক্সবাদী রাজনীতিবিদ সুভাষিনী আলীকে বিয়ে করেছিলেন এবং দুই বছর পরে তালাকপ্রাপ্ত। তার পুত্র, চলচ্চিত্র পরিচালক শাদ আলী, এই বিয়ের বাইরে জন্মগ্রহণ করেন।
রমজান আলী (কেশবিন্যাসকারী)

রমজান আলী () হলেন ভারতের দিল্লীর একজন কেশবিন্যাসকারী যিনি নিরবচ্ছিন্নভাবে ১৫০ ঘণ্টার কেশবিন্যাসের কাজের জন্য ১৯৯৯ সালে লিমকা বুক এর রেকর্ডস-এ প্রবেশ করেন। তার অসাধারণ কর্মকাণ্ডের ভিতরে ছিল, চোখ বাধা থাকাকালীন সময়ে চুলছাঁটাই এর কাজ অসাধারণভাবে সম্পাদন করতে পারতেন।
রমজান দক্ষিণ দিল্লির জানাকপুরি শাকুরপুরের একটি কলোনীতে জন্মগ্রহণ করেন। রমজান মাসে জন্মগ্রহণ করার জন্য তার নাম হয় রমজান। তার সাজমা নামের একটি কন্যাসন্তান রয়েছে। গ্রাহকের মাথার দিকে তাকিয়ে ছাড়া রমজানের চুলকাটার ব্যাপারটা অস্বাভাবিক প্রচেষ্টা হাস্যকর শব্দ হতে পারে কিন্তু বিষয়টি সত্য এবং তিনি প্রমাণ করে দেখিয়েছেন।
১৯৮৮ সালে রমজান একজন উপযুক্ত হেয়ার স্টাইলিস্ট হিসেবে হাবিবের রেকর্ড ভেঙ্গে দেন। তিনি হাবিবের গড়া ২৫ ঘণ্টা ৪৫ মিনিটের কেশবিন্যাসকে ছাড়িয়ে বিরামহীন কেশবিন্যাসের ৩৬ ঘণ্টার কাজ করে অসাধারণ কীর্তি গড়েন। এর পরে, তিনি ১০০ ঘণ্টার জন্য অবিরত চুল কাটেন এবং পরবর্তীকালে ১০৫ ঘণ্টার জন্য কাজ করেন। রমজান শুধু "'রোহিণী" তে নাম লেখাতে সন্তুষ্ট নয় বরং এখন গিনেস বিশ্ব রেকর্ড-এ নাম লেখাতে চান।
ভার্চুয়াল ইন্টারন্যাশনাল অথরিটি ফাইল

ভার্চুয়াল ইন্টারন্যাশনাল অথরিটি ফাইল (ভিআইএএফ) একটি আন্তর্জাতিক কর্তৃপক্ষ নথি। এটি বিভিন্ন জাতীয় গ্রন্থাগারের একটি যৌথ প্রকল্প যা অনলাইন কম্পিউটার লাইব্রেরি সেন্টার (ওসিএলসি) কর্তৃক পরিচালিত।
প্রকল্পটির লক্ষ্যমাত্রা স্বতন্ত্র ভার্চুয়াল কর্তৃপক্ষ নথির সঙ্গে জাতীয় কর্তৃপক্ষ নথিসমূহ (যেমন জার্মান নাম কর্তৃপক্ষ নথি) সংযুক্ত করা। এই ফাইলের মধ্যে, বিভিন্ন তথ্য সেট থেকে অভিন্ন রেকর্ড একসঙ্গে সংযুক্ত করা হয়। একটি ভিআইএএফ রেকর্ড একটি মান তথ্য সংখ্যা গ্রহণ করে, মূল রেকর্ডসমূহ থেকে প্রাথমিকভাবে "দেখুন" এবং "আরও দেখুন" রেকর্ড অর্ন্তভূক্ত থাকে, যার মাধ্যমে মূল কর্তৃপক্ষ রেকর্ড নির্দেশ করে থাকে। এই তথ্য অনলাইনে উপলব্ধ করা হয়, পাশাপাশি গবেষণা, তথ্য বিনিময় এবং বণ্টনের জন্য উপলব্ধ হয়ে থাকে। পারস্পরিক হালনাগাদের জন্য ওপেন আর্কাইভ্‌স ইনিশিয়েটিভ প্রোটোকল ফর মেটাডেটা হার্ভেস্টিং (ওএআই-পিএমএইচ) প্রোটোকল ব্যবহার করে থাকে।
এই নথি নম্বর উইকিপিডিয়ার জীবনী নিবন্ধের পাশাপাশি উইকিউপাত্তে যুক্ত করা হয়।
১৯৯০-এর দশকের শেষদিকে একটি সাধারণ আন্তর্জাতিক কর্তৃপক্ষের বিষয়ে আলোচনার সূত্রপাত হয়েছিল। একটি স্বতন্ত্র সাধারণ কর্তৃপক্ষ নথি তৈরির ব্যর্থ প্রচেষ্টার পরে, নতুন ধারণাটি ছিল বিদ্যমান জাতীয় কর্তৃপক্ষের সাথে সংযোগ স্থাপন করা। এই প্রক্রিয়ায় সময় ব্যয় এবং বৃহত বিনিয়োগের প্রয়োজন ছাড়াই এটি একটি সাধারণ নথির সমস্ত সুবিধা উপস্থাপন করতে সক্ষম।
২০০৩ সালের ৬ আগস্ট, মার্কিন লাইব্রেরি অব কংগ্রেস (এলসি), জার্মান জাতীয় গ্রন্থাগার (ডিএনবি) এবং ওসিএলসি কর্তৃক প্রকল্পটির উদ্যোগ নেওয়া হয়েছিল। পরবর্তীতে ২০০৭ সালের ৫ অক্টোবর, বিবলিওথেকো ন্যাশনালে দে ফ্রান্স (বিএনএফ) প্রকল্পে যোগদান করে।
২০১২ সালে ৪ এপ্রিল, প্রকল্পটি ওসিএলসি-এর একটি পরিসেবা হিসেবে রূপান্তর করা হয়।
"ভিআইএএফ"-এর ক্লাস্টারিং অ্যালগরিদম প্রতি মাসে পরিচালিত হয়। অংশগ্রহণকারী গ্রন্থাগারগুলি থেকে আরও ডেটা যুক্ত করার পাশাপাশি কর্তৃপক্ষের রেকর্ড ক্লাস্টারগুলি একত্রিত বা বিভক্ত হতে পারে, যার ফলে নির্দিষ্ট কর্তৃপক্ষের রেকর্ডগুলি ভিআইএএফ শনাক্তকারীতে কিছুটা তথ্য ওঠানামা করে।